Bukan ‘Jilatan Jin’, Ini Sebenarnya Penyakit Gegata Yang Buat Anda Gatal Satu Badan!

Sudah pasti anda pernah mengalami gejala gatal-gatal di badan seolah-olah mempunyai tompokan yang timbul bukan? Bukan sahaja untuk orang dewasa, malah kanak-kanak juga pernah mengalami gejala seperti ini dan dipanggil ‘jilatan jin’. Dengar macam menyeramkan tetapi penting untuk kita tahu langkah pencegahan kepada penyakit gatal yang dipanggil ‘urticaria’ dari segi istilah saintifik.
Gegata: Gatal Yang Tidak Terkata

Siapa pernah kena tompok-tompok besar yang sangat gatal? Sekiranya pernah, semestinya anda maklum betapa resahnya mengalami keadaan sedemikian, sebab gatalnya bukan boleh bawa bincang!
Nama penyakit ini ‘urticaria’. Dalam Bahasa Malaysia, dipanggil ‘gegata’. Ada yang panggil ‘sopak garam’. Kenapa sopak garam? Ada orang beritahu saya kerana kepercayaan kalau kena penyakit ini sapukan garam di atasnya, gatal-gatal itu akan reda. Sekarang gegata disebut penyakit kena jilat jin. Haaa…begitu pula? Mistik sungguh.

Jadi, apa itu gegata?

Gegata terjadi apabila tubuh kita merembeskan histamin dan beberapa bahan lain menyebabkan cecair dibocorkan dari saluran darah ke lapisan dermis kulit. Faktor ini membawa kepada kebengkakan kulit dan kegatalan yang melampau. Sekiranya gegata berlaku dalam tempoh kurang daripada enam minggu, keadaan itu dipanggil ‘acute urticaria’. Sekiranya lebih daripada enam minggu, ia dikenali sebagai ‘chronic urticaria’.
Gegata mungkin terjadi akibat beberapa faktor pencetus seperti haba, makanan atau ubatan, jangkitan virus atau stress. Keadaan ini lebih menjurus kepada ‘acute urticaria’. Sekiranya gegata berlaku akibat tekanan/calaran pada kulit dan mengikut corak calar tersebut, keadaan itu dipanggil ‘dermographism’. Anda boleh ‘lukis’ di badan pesakit dan corak gegata akan ikut lukisan tersebut!
Ada juga gegata yang merupakan simptom kepada penyakit lain seperti penyakit thyroid, penyakit autoimmune, serta penyakit-penyakit kronik yang lain.
Untuk penyakit gegata yang kronik, hampir 90% tidak diketahui pencetusnya. Situasi tersebut kita gelarkan ‘spontaneous urticaria’. Gegata bersifat ‘migratory’; yakni bermaksud tompok-tompok gatal tersebut berpindah randah dari satu bahagian tubuh ke satu bahagian lain. Dan tidak diam di satu bahagian lebih daripada 24 jam, serta hilang tanpa sebarang parut.
Sekiranya gegata yang pesakit alami tidak memenuhi kriteria-kriteria di atas (tidak berpindah, lebih 24 jam di satu-satu tempat, berparut) maka penyakit lain seperti ‘urticarial vasculitis’ akan disyaki dan kemungkinan penyiasatan lanjut termasuk biopsy kulit perlu dilakukan.
Jadi, apa yang harus kita lakukan sekiranya menghidap gegata?

Gegata dirawat menggunakan ubat ‘antihistamine’. Ada banyak jenis ubat antihistamine di hospital-hospital dan klinik-klinik kerajaan seperti Loratadine, Pitiron, Cetirizine (zyrtec), Desloratadine (Aerius). Kunci kepada rawatan gegata- sabar. Slow and steady. Ubat-ubat ini perlu dimakan secara konsisten untuk menampakkan kesan. Dan penampakkan kesan itu akan berlaku dengan perlahan; tompok-tompok akan lebih kecil, gegata akan muncul dalam tempoh yang lebih singkat, kegatalan akan berkurangan tetapi semua itu mungkin mengambil masa beberapa hari.
1.Sekiranya perlu; doktor akan menaikkan dos atau menambah ubat jenis lain untuk mencapai hasil yang dikehendaki. Jangan memandai menambah dos sendiri! Sila bertemu doktor untuk rawatan dan pemantauan yang betul.
2.Sekiranya anda mengesyaki gegata itu disebabkan faktor-faktor tertentu terutamanya apabila ianya berlaku berulangkali, anda mungkin disuruh oleh doktor untuk menyimpan diari. Sekiranya yang disyaki adalah makanan, catat apa yang anda makan setiap hari, dan bila anda terkena gegata. Diari itu akan disemak untuk melihat samada ada kaitan antara episod gegata dengan faktor yang disyaki tersebut.

3.Sekiranya anda terkena gegata yang kronik, doktor akan mengambil ujian darah untuk memastikan tiada penyakit lain yang menyebabkan gegata tersebut. Ubat antihistamine akan diberikan selagimana gegata itu masih ada, dan akan dikurangkan atau ditambah dos sesuai dengan keadaan penyakit pada setiap temujanji.
4.Sekiranya gegata disusuli dengan pembengkakan mulut atau mata, sesak nafas atau perubahan suara, segera ke hospital kerana itu menunjukkan bahawa pembengkakan juga berlaku di bahagian dalam badan dan mungkin juga menutup salur pernafasan!
Tiada yang mistik mengenai gegata. Gegata adalah satu penyakit yang ada rawatannya. Yang penting, ikut arahan pemakanan ubat dan jangan sapu benda pelik-pelik di tubuh.
Gambar: tular di Facebook
Sumber: Dr Huda Kamarudin, Pegawai Perubatan Dermatologi Medical Mythbuster Malaysia


9 Sebab Berlakunya ‘Spotting’ & Pendarahan Ketika Hamil

“Eh, kenapa ada macam kesan kecoklatan ni? Darah ke? Ish, hari tu doktor pesan kalau ada pendarahan ketika hamil ni kena terus pergi hospital. Patut ke pergi sekarang?”
Apabila anda dah disahkan hamil, secara logiknya memang tidak akan berlaku lagi ‘period’ atau haid sampailah selepas bersalin. Ini kerana, proses menstruasi terjadi akibat luruhan dinding rahim yang sedang dipersiapkan untuk menerima sel telur. Apabila tiada sel telur, maka lapisan tersebut akan menjadi darah haid.

Sebaliknya, jika terjadi persenyawaan atau kehamilan, maka lapisan darah sepatutnya tidak akan meluruh lagi bagi mendukung pertumbuhan janin.
Maka, darah itu perlu dikenalpasti puncanya secepat mungkin.

Foto Kredit: astroglide.com

8 Sebab Berlakunya ‘Spotting’ & Pendarahan Ketika Hamil
Punca berlakunya pendarahan ketika hamil biasanya bergantung kepada usia kandungan. Ia boleh dikategorikan kepada 2 – iaitu pada awal kehamilan dan pertengahan / akhir kehamilan.

i) Pendarahan Semasa Trimester Pertama
Pendarahan ringan (‘spotting’) mahupun pendarahan yang banyak pada awal kehamilan boleh disebabkan oleh beberapa faktor.
1. Implantation bleeding
Anda mungkin akan mengalami sedikit spotting dalam masa 6-12 hari selepas disahkan hamil akibat ‘implantation bleeding’.
Proses pendarahan ini boleh berlaku apabila telur yang disenyawakan mula menempel pada bahagian dinding rahim. Kadangkala ada yang ingatkan pendarahan ini sebagai ‘period’ dan tidak menyangka bahawa mereka sedang hamil.
Namun, berbanding darah haid, pendarahan akibat proses tempelan ini tidak banyak dan hanyalah berlaku dalam masa 1-2 hari.
Foto Kredit: huffingtonpost.com
2. Keguguran
Kes keguguran paling banyak berlaku pada awal kehamilan, iaitu trimester pertama. Jadi, pendarahan yang berlaku ketika ini perlu sentiasa diberi perhatian yang khusus.
Seelok-eloknya anda perlu peka dengan kitaran haid supaya anda dapat mengesan kehamilan seawal mungkin. Ramai wanita yang tidak menyedari bahawa mereka sedang hamil dan tidak menghentikan pengambilan herba atau ubat-ubatan yang mungkin membahayakan kandungan.
Foto Kredit: netdoctor.co.uk

3. Jangkitan
Sebarang jangkitan pada bahagian serviks (pangkal rahim), vagina, atau jangkitan STD seperti herpes boleh menyebabkan pendarahan pada trimester pertama.
Foto Kredit: mamamia.com
4. Kehamilan Luar Rahim
Kehamilan luar rahim atau kehamilan ektopik berlaku apabila embrio menempel pada bahagian luar rahim ibu.
Jika proses ini tidak dikesan awal, ia boleh membesar hingga menyebabkan kerosakan pada tiub Fallopio lalu mengancam nyawa ibu,
Antara simptom lain bagi kehamilan luar rahim adalah rasa ‘cramp’ atau sakit pada bahagian abdomen dan pening kepala. Namun, kebarangkaliannya untuk berlaku adalah rendah – iaitusekitar 2%.
Sumber: Kementerian Kesihatan Malaysia
5. Kehamilan Molar
Kehamilan molar atau ‘gestational trophoblastic disease’ adalah keadaan di mana tisu abnormal tumbuh di dalam rahim wanita.
Walaupun ia jarang berlaku, namun dalam sesetengah kes terpencil, ia boleh merebak ke bahagian badan yang lain seperti kanser.
Antara simptom lainnya termasuklah muntah-muntah dan loya serta peningkatan saiz rahim pada kadar yang cepat.
Foto Kredit: Voisin/Phanie / Rex Features
6. Pendarahan Plasenta
Subchorionic hemorrhage adalah pendarahan yang berlaku sekeliling plasenta. Selalunya kes ini tidak akan berpanjangan dan ibu masih boleh melahirkan secara normal. Namun, perlu sentiasa dipantau dan berisiko untuk melahirkan bayi pramatang.
Foto Kredit: coveville.com

ii) Pendarahan Semasa Trimester Kedua & Ketiga
Apabila berlakunya pendarahan ketika hamil di trimester kedua atau ketiga, mungkin mengalami komplikasi seperti berikut:
1. Plasenta Previa
Keadaan di mana plasenta atau uri menutupi ‘jalan’ untuk bayi keluar secara normal melalui rahim juga boleh menyebabkan berlakunya pendarahan.
Betapa seriusnya keadaan ini bergantung kepada tahapnya yang boleh dilihat melalui imbasan ultrasound. Dalam keadaan yang tidak serius, anda masih boleh melahirkan bayi secara normal tanpa sebarang komplikasi.
Foto Kredit: medicinembbs.blogspot.my
2. Plasenta Tertanggal
Plasenta tertanggal atau ‘plasenta abruption’ boleh menyebabkan pendarahan yang serius terutamanya jika berlaku pada akhir usia kehamilan. Namun, kebarangkalian untuk mengalaminya adalah 1% sahaja.
Foto Kredit: Screengrab dari YouTube
3. Kelahiran Pra-matang
Pendarahan ketika hamil dalam trimester kedua atau ketiga perlu dipantau dengan serius. Lebih-lebih lagi jika ia turut disertai dengan kesakitan. ‘cramp’, cirit-birit, tekanan pada pelvis, atau sakit belakang.
Sebelum masuk minggu ke-37, bayi masih belum matang dan perlu diberi perhatian khusus jika berlakunya kelahiran pramatang. Namun, jika berlaku selepas minggu ke-37, ia adalah tanda-tanda bersalin yang normal.
Foto Kredit: origin.amp
Jangan Teragak-agak Untuk Ke Hospital
Jika anda biasa menjalani pemeriksaan berkala di klinik kesihatan kerajaan, mereka akan menasihatkan anda untuk tidak berlengah ke ’emergency room’ apabila mendapati berlakunya pendarahan, terutamanya pada trimester pertama.
Ini kerana, trimester pertama adalah tempoh yang paling kritikal dan paling mudah berlakunya keguguran.
Sebagai alternatif, anda juga boleh merujuk kepada Pakar Sakit Puan untuk tindakan selanjutnya. Biasanya anda akan diperiksa dengan lebih lanjut melalui imbasan ultrasound melalui perut atau faraj untuk memeriksa keadaan kesihatan bayi.


7 Perkara Tentang Encik Suami Yang Patut Dirahsiakan Oleh Isteri

“Ish, Sheila telefon lagi. Nak ajak aku bergosiplah tu. Tak pun, dia nak buka cerita sedih punca suami curang dengan perempuan lain. Aduh, rasa bersalah pula kalau tak layan.”
Sebagai wanita, kita memang suka bercerita dan meluahkan perasaan. Lebih-lebih lagi kalau jumpa ‘geng’ yang memang ‘satu kepala’.
Semua benda diceritakan, sampai kadangkala kita tidak menyedari bahawa perkara yang dibualkan boleh mendatangkan fitnah.

Ini 7 perkara tentang suami anda yang tak patut anda ceritakan pada sesiapa.
1. Hubungan Intim
Segala hal dalam bilik tidur perlu dirahsiakan. Tak kiralah sama ada ianya baik ataupun buruk.

Sekiranya bermasalah, seseorang wanita perlulah memaklumkan suami terlebih dahulu sebelum meminta pendapat daripada orang luar.

Dalam Islam pun, kita amat dianjurkan agar menyimpan rahsia ini seelok-eloknya.
Foto Kredit: masterfile.com
2. Fobia Suami
Sebagai seorang manusia, tentulah kita mempunyai kelemahan tertentu.
Walaupun ketakutan suami merupakan sesuatu yang tidak logik akal atau kelakar seperti takut pada kucing, anda tidak perlulah menyebarkannya.
Dr. Audrey Sherman, ahli psikologi dan founder PsychSkills berkata, “Wanita selalunya tidak kekok mengakui ketakutan mereka, tetapi lelaki tidak begitu.”
Perkara seperti ini selalu dipandang ringan dan dijadikan bahan lawak sedangkan ia boleh menjatuhkan maruah suami.
Foto Kredit: craynews.org
3. Tabiat Buruk
Segala tabiat buruk suami juga sebenarnya adalah kekurangan suami.
Contohnya, mungkin ada suami yang pemalas atau suka berfoya-foya di kelab malam.
Sebaik-baiknya, kita sebagai isteri perlulah memberi nasihat secara berhikmah dan paling penting, mendoakannya tanpa henti-henti.
Sekiranya berlaku kegananasan rumah tangga atau sebarang bentuk penganiayaan terhadap hak isteri, maka bolehlah anda diadukan kepada pihak ketiga sekadar untuk meminta penyelesaian.
Foto Kredit: shutterstock.com
4. Gaji Suami
Gaji melambangkan status suami. Hal ini juga cenderung dibanding-bandingkan dengan orang lain dan mungkin akan menjadi sebab kepada pergaduhan.
Oleh itu, bersyukurlah sekiranya suami memiliki gaji yang tinggi, dan tidak perlulah mengeluh jika gaji mereka tidak mencukupi.
Lelaki boleh menjadi tertekan apabila egonya terancam, lalu boleh menjadi punca suami curang.
Foto Kredit: pantonandco.com
5. Tak Pandai Bertukang
Seperti wanita yang sensitif apabila ditegur ‘gemuk’, lelaki juga amat sensitif apabila dikatakan ‘tidak pandai bertukang’.
Dr. Lombardo dalam sebuah artikelnya menekankan bahawa walaupun perkara ini agak ‘kelakar’, tapi ia sebenarnya sensitif kerana melambangkan satu bentuk ‘kelelakian’.

6. Apa Yang Dikatakan Oleh Suami Ketika Marah
Setiap orang tidak akan berada pada kewarasannya apabila dilanda perasaan marah.
Oleh itu, janganlah anda cuba memberitahu rakan karib anda tentang pergaduhan yang berlaku tanpa diselesaikan dengan suami.
Sebaliknya, cuba ambil masa untuk duduk dan berbincang secara berhikmah.

7. Hal Buruk Pada Keluarganya
Percayalah, apabila berkahwin, kita semua akan berasa kekok dengan keluarga mertua pada awalnya.
Tetapi, lama-kelamaan, perasaan ini boleh dihakis apabila kita sentiasa beramah mesra dan bersangka baik dengan mereka.
Anggaplah mereka seperti keluarga sendiri, yang turut mempunyai kekurangan dalam hal tertentu.

7. Hal Buruk Pada Keluarganya
Percayalah, apabila berkahwin, kita semua akan berasa kekok dengan keluarga mertua pada awalnya.
Tetapi, lama-kelamaan, perasaan ini boleh dihakis apabila kita sentiasa beramah mesra dan bersangka baik dengan mereka.
Anggaplah mereka seperti keluarga sendiri, yang turut mempunyai kekurangan dalam hal tertentu.

Terlajak Perahu Boleh Diundur
Jika terdapat masalah dalam hal rumah tangga, cubalah bertahan dan seelok-eloknya berbincanglah dengan suami terlebih dahulu.
Salah satu punca suami curang adalah kerana tidak tahan dengan mulut isterinya. Memang lumrah wanita yang kaya dengan emosi kadangkala mengungkapkan sesuatu yang tidak disengajakan.
Sebab itulah salah satu ciri wanita yang amat disanjung dalam Islam adalah wanita yang dapat menjaga segala aib rumah tangganya, seperti yang terungkap dalam petikan ayat Al-Quran berikut:
فَالصَّالِحَاتُ قَانِتَاتٌ حَافِظَاتٌ لِلْغَيْبِ بِمَا حَفِظَ اللهُ
“Sebab itu maka wanita yang saleh, ialah yang taat kepada Allah lagi memelihara diri ketika suaminya tidak ada, oleh karena Allah telah memelihara (mereka).” (An-Nisa: 34)
Namun, sekiranya keadaan bertambah buruk dan mula melibatkan keganasan, adukanlah kepada seseorang yang anda percayai dapat menjaga aib keluarga anda. Contohnya saudara terdekat seperti ibu atau pihak perundangan yang sepatutnya.


Bergaduh Macam Mana Pun, Ini 5 Sebab Suami Isteri Jangan Tidur Berasingan

“Alamak, merajuk lagi bini aku. Tidur luarlah nampaknya aku malam ni… Aduhai…”
Senario ini mungkin boleh dikatakan biasa kita tengok dalam drama Melayu. Tapi hakikatnya, semakin ramai pasangan yang mula tidur berasingan walaupun bukannya sebab bergaduh. Bahkan, laporan The Telegraph mendedahkan bahawa pasangan mula tidur berasingan selepas tempoh 3 tahun setengah berkahwin.

5 Sebab Suami Isteri Jangan Tidur Berasingan
Ada yang rasa tak selesa di bilik, lebih suka tengok TV di luar, atau tak tahan dengan dengkuran pasangan. Mungkin anda menganggap bahawa ia adalah perkara kecil dan tidak perlu diperbesarkan. Namun, ini adalah antara sebab anda harus mempertimbangkannya semula.
1. Anda Akan Kehilangan Masa Paling Berharga Bersama
Menurut Psychology Today, waktu sebelum masuk tidur adalah waktu yang kritikal dan mungkin masa yang paling berharga bagi kebanyakan pasangan.

Ini kerana, waktu inilah pasangan akan mula berada dalam mode relaks. Dalam tempoh ini, perbualan yang sihat akan berlaku, kemesraan akan terjalin, dan masalah dapat dibincangkan bersama. ‘Pillow talk’ sebegini walaupun dianggap santai, tapi sebenarnya akan memupuk keintiman, rasa percaya, dan mengekalkan kasih sayang dalam rumah tangga.

Foto Kredit: Reader’s Digest
2. Mempengaruhi ‘Mood’ Harian Pada Keesokannya
Apabila masing-masing buat hal sendiri, mereka cenderung untuk masuk tidur lebih lewat kerana terlalu leka. Bila bangun keesokannya, kebanyakan pasangan akan berasa macam ada sesuatu yang tak kena.
Penyelidikan juga membuktikan bahawa ‘mood’ seharian boleh terjejas dan emosi juga boleh terganggu akibat perasaan yang tidak tenteram, terutamanya di kalangan wanita.

3. Cenderung Berlaku Salah Faham
Apabila bermulanya tabiat tidur berasingan ini, pasangan biasanya semakin kurang berkomunikasi. Bayangkan, waktu siang masing-masing sibuk dengan kerja. Bila balik ke rumah, sibuk pula menguruskan anak. Maka, waktu malam sebelum tidur saja merupakan waktu yang ada untuk pasangan.
Jika waktu ini kerap dikorbankan, tiadalah quality time untuk anda berdua. Hari ke hari, rasa makin kurang memahami si dia. Akibatnya, kadar stres dalam akan hubungan semakin menjadi-jadi hingga sekecil-kecil hal pun boleh mengakibatkan pertengkaran hebat.
http://www.goodtherapy.org/
4. Contoh Yang Tidak Baik Kepada Anak-anak
Rutin tidur yang baik bukan saja penting kepada anda berdua, tetapi juga kepada anak-anak. Kalau anak-anak terjaga waktu malam dan nampak ibu ayah mereka tidur berasingan, apa pula kata mereka?
Mereka juga mungkin terganggu dengan bunyi bising atau lampu daripada pancaran TV di ruang tamu. Malah, mereka juga boleh terikut-ikut dengan perangai kita. Sedangkan kita tahu bahawa tidur nyenyak adalah amat penting untuk mereka. Semua ini akan memberi kesan kepada perkembangan dan emosi anak-anak apabila mereka besar kelak.

5. Rumah Tangga Mula Hambar
Barton Goldsmith Ph.D, pula berpendapat faedah tidur sekatil bersama pasangan bukanlah kerana seks semata-mata.
Dalam sebuah penelitian, pasangan yang paling gembira dengan hubungan masing-masing adalah mereka yang tidur dalam jarak 1 inci atau kurang, berbanding mereka yang tidur dengan jarak 30 inci antara satu sama lain. Maksudnya, lebih rapat anda ‘berhimpit’, lebih bahagialah hubungan anda!
Sebaliknya apabila masing-masing leka dengan hal sendiri, tak hairanlah hubungan akan menjadi hambar dan dingin. Malah, tak mustahil anda akan mula berfantasi dan mengembangkan perasaan terhadap orang lain.
Foto Kredit: shutterstock.com
Tempat Tidur Bersama Patut Menjadi Ruang Paling Selesa
Terbukti, sains dan psikologi juga menyarankan agar semua pasangan mengekalkan tabiat tidur sekatil walaupun hubungan telah lewat usia. Tapi bila dah sekatil, jangan pula asyik dengan gajet masing-masing sampailah lewat malam.
Pandanglah wajah pasangan. Tanyakan tentang hari mereka. Berguraulah. Berpelukanlah. Biarlah tempat tidur bersama menjadi tempat kita untuk kita ‘recharge’ dan berasa lebih gembira – bukan sebaliknya!
Sumber Rujukan:
https://www.ncbi.nlm.nih.gov/pmc/articles/PMC2950886/
https://www.psychologytoday.com/blog/joyful-parenting/201603/if-your-partners-in-bed-you-should-be-too
http://www.telegraph.co.uk/news/uknews/9857659/Three-years-six-months-the-moment-married-partners-start-taking-each-other-for-granted.html
http://www.telegraph.co.uk/women/sex/10768902/Happiest-couples-sleep-an-inch-apart.html


Bukan Setakat Terlalu ‘Demand’, Tapi Ini 9 Punca Lain Graduan Susah Dapat Kerja!

Jika dilihat pada hari ini, masih ramai graduan yang belum mempunyai pekerjaan walaupun sudah lama tamat belajar. Tidak dinafikan, memang sukar mencari pekerjaan pada zaman ekonomi naik turun ini. Namun, sebenarnya ada punca lain graduan susah dapat kerja selain disebabkan oleh keadaan ekonomi yang tidak menentu.
Ramai beranggapan kebanyakan yang mempunyai pekerjaan mempunyai ‘cable’ dalam sedangkan ada yang bersusah payah menghadiri sesi temuduga sehingga berjaya mendapat tempat pekerjaan dengan usaha sendiri. Jadi apa sebab graduan susah dapat kerja? Ikuti perkongsian penulis mengenai punca graduan susah dapat kerja, mungkin anda tergolong salah seorang darinya!

Baca juga: Cara ‘Proper’ Mohon Kerja Guna Email, Mesti Dapat!
10 PUNCA SUSAH DAPAT KERJA, GRADUAN PERLU TAHU!
1. PERMINTAAN GAJI YANG TERLALU TINGGI

Ramai graduan memohon gaji yang terlalu tinggi atau sesuai dengan akademik menyebabkan susah untuk mereka dapat kerja. Ini kerana ada syarikat yang menawarkan gaji tidak setimpal dengan kelayakan akademik para graduan.

Graduan atau ‘fresh graduate’ sebaiknya tidak terlalu ‘demand’ berkaitan nilai gaji kerana mereka masih kurang pengalaman bekerja.
Sementara itu, individu yang berpengalaman pula wajar meminta gaji tinggi kerana mereka adalah golongan yang diutamakan oleh syarikat. Terbukti bahawa pengalaman berharga untuk anda memohan bekerja.
2. RESUME YANG TIDAK UP-TO-DATE

Anda perlu sentiasa menambah baik resume supaya ia tampil menarik di mata majikan untuk mengambil anda bekerja. Anda boleh gunakan aplikasi Canva supaya template resume kelihatan teratur dan kemas sekaligus berjaya menawan majikan.
3. TIDAK PROAKTIF SEMASA CARI KERJA
Jika anda betul-betul inginkan pekerjaan, perlu melakukkannya bersungguh-sungguh. Boleh juga mula dengan langkah pertama dengan menyenaraikan nama syarikat yang mempunyai iklan jawatan kekosongan. Pastikan syarikat yang anda ingin bekerja sesuai dengan bidang.
Selain itu, boleh juga fokus dengan syarikat yang tidak menetapkan syarat minimum seperti “Yang berpengalaman..” kerana ia akan menjadi cabaran buat ‘fresh graduate’.
4. FAKTOR PEMILIHAN JAWATAN YANG TIDAK SESUAI
Sebelum memohon sebarang pekerjaan, penting untuk pastikan diri betul-betul yakin bahawa jawatan yang dipohon sesuai dengan kemampuan, kelayakan dan minat anda. Faktor pemilihan pekerjaan yang tidak sesuai akan membuatkan anda susah dapat kerja. Sekalipun ada, pasti sulit untuk bertahan lama.
Disebabkan itulah, ramai yang kita lihat golongan baru dapat kerja tak sampai seminggu sudah berhenti. Maka, carilah pekerjaan yang sesuai dengan kemampuan fizikal dan mental serta kelayakan akademik juga minat anda.
5. TERLALU BERGANTUNG PADA INTERNET
Jangan terlalu bergantung pada internet saat anda telah memohon kerja secara atas talian atau ‘online’. Jangan pula anda mengamuk jika tiada respon dari syarikat yang dipohon. Apabila perkara ini terjadi, cuba jalan lain dengan mengembangkan ‘networking’ untuk dapat kerja.
Anda  boleh bertanya kepada keluarga tentang sesiapa mereka kenal yang boleh menawarkan pekerjaan tetap. Mana tahu ada rezeki anda!
6. TAK PROFESSIONAL KETIKA MEMOHON KERJA
Apa-apa yang melibatkan soal kerja, anda perlu menjadi lebih professional. Salah satu caranya adalah alamat email diguna untuk memohon kerja perlulah menggunakan nama sendiri dan bukan yang pelik pelik.
7. TIADA PERSEDIAAN LENGKAP UNTUK TEMUDUGA
Perasan tak ramai graduan yang ambil mudah mengenai temuduga seperti datang lambat dan tak sediakan dokumen yang lengkap? Jangan disebabkan ini, anda gagal temuduga bukan kerana tidak layak tapi perangai sambilewa.
Datang awal waktu dan paling penting ‘check’ dokumen pastikan semuanya cukup dan lengkap. Kekemasan diri juga penting kerana anda perlu tinggalkan tanggapan pertama yang baik buat bakal majikan!
8. ABAI CARA ‘DI HUJUNG JARI’

Pada zaman teknologi canggih ini, gunakanlah ia sebaik mungkin kerana hanya dengan hujung jari, anda akan dapat mencari kerja dengan lebih senang. Guna platform terkenal seperti LinkedIn untuk memudahkan pencarian kerja anda.
Di dalam aplikasi tersebut, graduan boleh simpan informasi mengenai pengalaman kerja dan bidang pembelajaran mereka supaya syarikat boleh tengok dan baca.
Paling penting cuba untuk ‘follow up’ kembali bersama syarikat yang anda telah memohon kerja kerana mereka mungkin terlepas pandang, tak adalah hanya tunggu tanpa sebarang jawapan kan?
9. KEMAHIRAN KOMUNIKASI LISAN DAN BERTULIS YANG LEMAH
Menurut Persekutuan Majikan-Majikan Malaysia (MEF), mereka mengaku golongan ijazah bukan lagi lesen besar untuk menempatkan diri dalam dunia pekerjaan. Ini kerana pengarah Eksekutif MEF, Datuk Shamsuddin berkata terdapat faktor lain terutamanya aspek fleksibiliti dan keupayaan komunikasi yang baik juga diberi perhatian penting.
Hal ini kerana mereka mendapati ada kalangan graduan menghadapi masalah komunikasi yang ketara sama ada secara lisan ataupun bertulis. Mereka melihat sesetengah graduan sekarang pandai, namun tidak mempunyai pakej teknikal seperti kemahiran komunikasi dan keupayaan berfikir di luar kotak. Jadi apabila dicampak ke dunia pekerjaan, mereka tidak tahu bekerja seperti mana yang dipelajari dalam buku.
10. SELALU TINGGAL SOLAT, REZEKI SUSAH NAK DEKAT

Berapa ramai anak muda sekarang yang solatnya cukup 5 waktu sehari? Jika yakin  rezeki di tangan Allah SWT, manakan sanggup mereka meninggalkan perkara wajib ini?
Setiap orang bekerja untuk memperoleh rezeki dan ianya datang dari Allah SWT. Rezeki itu Allah punya kerana Dia pemberi rezeki kepada sesiapa sahaja yang disukaiNya.
Namun, jika jarang menuntut kewajipan solat, adakah anda rasa layak untuk meminta rezeki pada Allah?
Konklusinya, memang mencari pekerjaan bukanlah perkara mudah, tapi cuba lihat kembali 10 punca ini, mungkin diri sendiri penyebab susah dapat kerja. Cuba memperbaiki diri anda dan tawakal kepada Allah selepas memohon sebarang pekerjaan. Jika ada tertulis rezeki anda, pasti satu hari nanti akan dapat juga pekerjaan yang diidamkan. Semoga Berjaya!
Sumber: Inspirasikami


Masalah ketidaksuburan adalah sesuatu yang menyukarkan buat semua pasangan yang melaluinya. Tak mungkin kita akan memahaminya selagi kita belum pernah merasainya.
Ada yang menunggu bertahun-tahun lamanya, tapi masih lagi belum dikurniakan rezeki. Menurut laman web kesihatan Medicine Net, tiada satu ujian khusus yang dapat mengenalpasti punca susah hamil atau ketidaksuburan. Setiap rawatan mahupun diagnosis memerlukan masa serta kesabaran untuk mengumpul maklumat yang cukup.

Walaubagaimanapun, ini adalah beberapa perkara yang berbaloi untuk dielakkan jika sedang merancang untuk hamil.
9 Perkara Yang Perlu Dielak Jika Anda Sedang Berusaha Untuk Hamil
1. Merokok & Menghidu Asap Rokok
Mungkin tak ramai wanita yang merokok di Malaysia. Tapi, agak ramai wanita yang menjadi ‘perokok sekunder‘, di mana anda sering terdedah kepada asap rokok oleh pasangan, rakan sekerja, atau sesiapa saja yang dalam lingkungan rapat anda. Menurut kajian, pendedahan kepada asap rokok yang kerap mampu menjejaskan kesihatan dan kesuburan wanita.

Bagi lelaki yang merokok pula, penelitian pakar mendapati mereka ini memiliki bilangan sperma yang kurang, kelajuan yang rendah, dan lebih cenderung terhadap abnormaliti / kecacatan.

www.tommys.org
2. Obesiti
Obesiti boleh meningkatkan risiko ketidaksuburan kerana ia mungkin menjadi punca yang membuatkan kitaran haid anda kucar-kacir. Lakukan senaman secara konsisten tetapi elakkan daripada mengamalkan diet ekstrem.
Selain itu, ia juga boleh menyebabkan komplikasi kehamilan seperti masalah diabetes dan preeklampsia.

3. Senaman / Diet Yang Ekstrem
Rutin harian yang aktif dan pemakanan yang sihat sememangnya boleh membantu anda untuk lebih sihat dan sekaligus mempercepatkan kehamilan.
Namun, pastikan diet serta senaman yang dilakukan tidak terlalu ekstrem. Perubahan mendadak ini juga boleh memberi kesan kepada tubuh badan seseorang, dan ia boleh mempengaruhi kitaran haid wanita.
Foto Kredit: playbuzz.com
4. Terlalu Kurus
Selain disebabkan obesiti, tubuh yang terlalu kurus juga boleh memberi kesan negatif kepada kesuburan wanita.
Oleh itu, cuba capai BMI ideal melalui pemakanan yang seimbang dan berkhasiat.
Foto Kredit: taqplayer.info
5. Penggunaan Barangan Plastik Dengan BPA
Bisphenol atau nama singkatannya BPA – adalah bahan kimia yang seringkali dijumpai dalam barangan plastik seperti botol minuman, bekas makanan, dan bahagian tertentu pada tin aluminium.
Sesetengah kajian yang dilaporkan oleh laman web kesihatan Web MD mendapati bahawa pendedahan kepada BPA ini mampu menjejaskan kesuburan wanita dengan menurunkan bilangan telur yang terhasil dan merendahkan bilangan sperma pada lelaki.
Kini, dah banyak bekas plastik yang dibuat khas agar bebas BPA, jadi bolehlah anda semak labelnya dengan teliti ya!
Foto Kredit: livestrong.com
6. Mengabaikan Kesihatan Oral
Jika selama ini anda kurang mengambil perhatian terhadap kesihatan mulut, inilah masanya untuk anda kembali membuat temujanji dengan doktor gigi.
Menurut saintis, pengabaian kesihatan oral seperti kerosakan gigi dan masalah gusi boleh menjejaskan sperma lelaki dan menurunkan kadar kesuburan wanita.
Foto Kredit: mynahcare.com
7. Junk Food
Sungguhpun menjaga pemakanan amat penting untuk kedua-dua pasangan yang cuba untuk hamil, sebuah kajian mendapati bahawa lelaki perlu memberi lebih penekanan tentangnya.
Ini kerana, pemakanan makanan rapu yang padat dengan lemak trans dikaitkan dengan konsentrasi sperma yang rendah dan kurang berkualiti.
Foto Kredit: npr.org
8. Stres
Anda mungkin lebih sensitif, letih mendengar pelbagai saranan, dan penat mencuba. Tidak dinafikan keadaan ini adalah amat sukar, lebih-lebih lagi jika anda telah lama menunggu cahaya mata.
Cuba dapatkan bantuan dan sokongan dan elakkan diri daripada merana seorang diri. Stres bukan saja mempengaruhi kesihatan mental anda, tetapi juga kesihatan fizikal – termasuklah kesuburan anda.
Foto Kredit : nutritionistcolumn.blogspot.com
9. Malu Berjumpa Doktor
Jika anda mengalami masalah berkaitan haid, atau isu-isu lain yang berkaitan dengan kesihatan seksual, jangan malu untuk mendapatkan nasihat daripada pakar. Menurut sumber, 1/3 daripada kes ketidaksuburan adalah disebabkan oleh isu yang dihadapi oleh lelaki, 1/3 daripada wanita, manakala 1/3 adalah tidak diketahui.
Namun, dengan rawatan susulan, tidak mustahil anda dapat mengetahui puncanya dengan lebih mendalam.
Foto Kredit: onfertility.com
Tak Salah Berusaha
Tidak dinafikan, kadangkala mereka yang tidak mempunyai sebarang masalah kesihatan tetap mengalami masalah untuk mendapatkan cahaya mata.
Tapi, dengan segala alasan di atas, tak salah untuk kita cuba elakkan beberapa perkara ini buat sementara waktu, bukan?


Banyak Kali Dah Cuba Tapi Tak ‘Lekat’, Rupanya Ini Antara 5 Punca Anda Sukar Hamil

“Dah lama kahwin, tengok orang lain senang hamil rasa cemburu pula. Apa punca susah hamil yang aku lalui ni?”
Setiap pasangan yang sudah berkahwin sudah pastinya mengidamkan zuriat secepat mungkin. Namun, rezeki tersebut bukan diberi kepada semua pasangan dan ada yang perlu mencuba untuk hamil selama beberapa kali. Kadang-kadang tertanya pada diri sendiri, apa lagi punca yang menyebabkan diri anda sukar untuk hamil?

Jangan terlampau menyalahkan diri sendiri, apa yang anda perlu lakukan adalah dengan melakukan pemeriksaan dan mengenal pasti antara 5 punca ini yang menyebabkan sukar untuk anda ‘lekat’ dan hamil.
Baca juga: Hanya Besar Sebutir Beras, Indahnya Proses Perkembangan Janin Semasa Trimester Pertama

PUNCA SUSAH HAMIL, MASALAH INI BUKAN DATANG DARI WANITA JE!

Terdapat banyak kemungkinan yang menjadi penyebab anda sukar untuk hamil. Puncanya mungkin termasuk ketidakteraturan ovulasi, masalah struktur dalam sistem pembiakan, bilangan sperma yang rendah, masalah perubatan, atau tidak cukup mencuba.
Berikut merupakan 5 lagi tanda yang menjadi punca kenapa anda sukar hamil. Mungkin inilah salah satu jawapan yang anda cari?
1.Gangguan semasa ovulasi
Gangguan kesuburan ini adalah berkaitan masalah kitaran haid wanita yang tidak teratur dalam kalangan wanita. Kondisi boleh menyebabkan sel telur tidak matang dan sukar untuk menjadi subur.
Salah satu sebab yang menjadikan gangguan semasa ovulasi adalah sindrom PCOS apabila ada satu tahap anda tidak melalui kitaran haid selama berbulan-bulan. Bukan itu sahaja, berat badan berlebihan atau terlalu kurang pun boleh menyebabkan gangguan semasa ovulasi.
2. Saluran telur tersumbat
Wanita memiliki sepasang kantung telur dan sepasang saluran dari kantung telur. Saluran telur tersebut menjadi tempat bertemunya sperma dan sel telur. Apabila terjadi penyumbatan pada saluran tersebut, maka proses pembuahan janin juga bakal sukar untuk membuahkan hasil.
3. Endometriosis
Pertumbuhan jaringan atau sel yang tidak normal seperti endometriosis di organ reproduksi wanita juga boleh menjadi faktor penyebab wanita susah hamil. Gejala endometriosis yang paling biasa berlaku adalah seperti sakit haid dan sakit pelvis pada masa-masa selain waktu haid. Walau bagaimanapun, tidak semua orang yang menghidap endometriosis mempunyai simptom ini.
Sesetengah orang hanya mendapati mereka menghidapi endometriosis ketika melakukan pemeriksaan kemandulan.
4.Gangguan di dalam rahim
Pertumbuhan di dalam kawasan rahim  juga boleh menyebabkan embrio tidak boleh terbentuk dengan sempurna di dinding rahim. Kondisi ini juga boleh mengganggu kesuburan wanita. Menurut pakar, kebanyakan penyebab wanita susah hamil dapat dikesan dari masalah kesihatan harian wanita.
Jadi penting untuk anda periksa tahap kesihatan anda setiap hari khususnya dari segi kitaran haid dan pemakanan.
5. Kesuburan lelaki
Isu kesuburan bukan hanya berlaku kepada orang wanita sahaja ya. Tahukah anda bahawa dalam 20% hingga 30% pasangan lelaki-perempuan tidak subur adalah pasangan lelaki mempunyai masalah kesuburan. 40% lagi pasangan mempunyai faktor ketidaksuburan dalam kedua-dua pasangan. Bukan salah wanita sahaja tau!
Kemandulan lelaki jarang mempunyai simptom yang boleh dilihat tanpa analisis air mani, iaitu ujian yang mengukur kesihatan air mani dan sperma. Pastikan doktor kedua-dua pasangan tahu anda sedang mencuba untuk hamil, dan anda berdua diuji untuk mengesan masalah kesuburan.

 *Jadi, janganlah makcik-makcik hanya menyalahkan pihak wanita sahaja ya kalau berkaitan hamil dan kesuburan ini. Apa kata nasihatkan supaya kedua-dua pihak dari lelaki dan wanita menjalani pemeriksaan pakar. Barulah adil!
Sumber: Health Kompas, VeryWellFamily


Jangan Abaikan Saja, Ini 9 Punca Tangan Kebas (Hand Numbness) Yang Kita Kena ‘Alert’

“Aduh, sejak akhir-akhir ni selalu rasa kebas mencucuk-cucuk dekat tangan aku ni. Apa punca tangan kebas ni ye? Ada kaitan dengan stroke ke atau memang normal je sebenarnya?”
Tangan kebas atau hand numbness adalah keadaan di mana seseorang mengalami kekurangan rasa (sensation) pada bahagian tangan dan kadangkala ia terasa seperti dicucuk-cucuk.

Ia biasanya berlaku disebabkan oleh iritasi saraf atau saraf periperi terhimpit.
Rasa kebas ini lebih kerap dirasai pada hujung jari, tangan, tapak kaki, lengan atas dan kaki.

Selain daripada tangan, rasa kebas ini juga boleh berlaku pada mana-mana bahagian badan dan cirinya bergantung kepada jenis dan lokasi saraf yang terlibat.

Terdapat banyak sebab yang menjadikan tangan anda kebas, dan ia mungkin juga petanda beberapa bagi beberapa kondisi di bawah ini.
9 Punca Tangan Kebas Yang Anda Perlu Tahu
1. Carpal Tunnel Syndrome
Carpal Tunnel Syndrome (CTS) merupakan kesakitan saraf median akibat tekanan yang berpanjangan.
Karpal tunnel adalah lorong sempit yang melintasi pusat pergelangan tangan anda. Di tengah terowong inilah terletaknya saraf median.
Saraf ini memberikan anda rasa sentuhan ke jari, termasuk ibu jari, telunjuk, tengah, dan bahagian jari manis.

Kegiatan berulang seperti menaip, memegang handphone atau membuat kerja berat boleh menyebabkan tisu di sekitar saraf median membengkak dan memberi tekanan pada saraf ini.
Tekanan yang kuat dan berterusan menyebabkan tangan berasa kebas bersama dengan kesemutan, sakit, dan kelemahan pada tangan.
[Baca juga : Kerap Dukung Bayi Punca Ibu Sakit Pergelangan Tangan Lepas Bersalin. 5 Perkara Tentang DeQuervain’s Tenosynovitis]
Namun anda tak perlu risau kerana Carpal Tunnel Syndrome dapat dielak dan implikasinya dapat dikurangkan dengan rawatan fisioterapi seperti senaman regangan di bawah ini.

2. Penyakit Raynaud
Penyakit Raynaud, atau fenomena Raynaud, berlaku apabila saluran darah anda menyempit, mencegah darah yang cukup sampai ke tangan dan kaki anda.
Kekurangan aliran darah menjadikan jari dan jari kaki menjadi kebas, sejuk, pucat, dan sangat menyakitkan.
Gejala ini biasanya muncul ketika anda terdedah kepada selesema, atau ketika anda menghadapi stress.
Namun dalam kebanyakan kes, penyakit ini tidak merbahaya dan tidak memerlukan rawatan khusus.
Namun jika jari tangan anda tidak kembali ke warna asal setelah suhu kembali normal, silalah berjumpa doktor untuk membuat pemeriksaan lanjut.
Apa yang berlaku pada tangan pesakit Raynaud
3. Kekurangan Mineral / Vitamin Tertentu
Setiap orang memerlukan keseimbangan mineral dan vitamin dalam diet seharian.
Vitamin B-12 contohnya, penting untuk menjaga kesihatan saraf. Kekurangannya boleh menyebabkan kebas atau kesemutan di tangan dan kaki.
Kekurangan kalium dan magnesium juga boleh menyebabkan kebas.
Gejala lain kekurangan vitamin B-12 termasuklah:

rasa lemah
keletihan
kulit dan mata menjadi kuning
masalah berjalan dan mengimbangkan badan
sukar berfikir
halusinasi

4. Komplikasi Diabetes
Orang yang menghidap diabetes berisiko menghadapi masalah untuk memindahkan gula dari aliran darah ke sel.
Jika seseorang mempunyai kandungan gula dalam darah yang tinggi untuk jangka masa yang panjang, ia boleh menyebabkan kerosakan saraf yang disebut diabetic neuropathy.
Peripheral neuropathy adalah jenis kerosakan saraf yang menyebabkan kebas pada lengan, tangan, kaki, dan kaki anda.
Jika diabetic neuropathy didiagnos dan dirawat awal, peluang mengawal simptom-simptom dan mengehadkan kerosakan saraf adalah lebih baik.
Anda perlu sentiasa berhati-hati dengan tanda-tanda dan simptom-simptom ini kerana ia boleh menyebabkan masalah yang lebih besar contohnya:

kudis kecil yang tidak sembuh boleh menjadi ulser
ulser kaki yang tidak dirawat boleh menyebabkan tisu mati
tisu mati pula mungkin akan memerlukan pembedahan atau amputasi kaki

5. Gangguan Tiroid
Kelenjar tiroid di leher anda menghasilkan hormon yang membantu mengatur metabolisme badan anda.
Tiroid yang tidak aktif, atau hipotiroidisme, berlaku apabila tiroid anda menghasilkan terlalu sedikit hormonnya.
Hipotiroidisme yang tidak dirawat akhirnya boleh merosakkan saraf yang menghantar rasa sentuhan ke lengan dan kaki yang dipanggil peripheral neuropathy.
Ini juga boleh menyebabkan kebas, kelemahan, dan kesemutan di tangan dan kaki.
Foto Kredit: womenshealth.gov
6. Multiple Sclerosis (MS)
MS adalah penyakit gangguan sistem imunisasi.
Jika seseorang mengalami MS, sistem imun akan menyerang lapisan pelindung di sekitar serat saraf. Lama kelamaan, saraf menjadi rosak.
Rasa kebas dan kesemutan adalah antara kesan MS yang paling biasa. Lengan, muka, atau kaki turut boleh kehilangan sensasi.
Kebas yang berlaku biasanya hanya pada satu bahagian badan.

7. Kesan Alkohol
Mengamalkan meminum arak adalah perbuatan yang tidak sihat dan terlalu banyak kandungan alkohol boleh merosakkan tisu di seluruh badan, termasuk saraf.
Ia juga antara punca tangan kebas dan kesemutan.
Foto Kredit: http://dreamicus.com/
8. Tanda Strok (Angin Ahmar)
Walaupun berkemungkinan rendah, kemungkinan punca tangan kebas adalah petanda awal penyakit angin ahmar atau strok.
Strok atau angin ahmar ini bukanlah penyakit eksklusif untuk golongan tua.
Memang benar, majoriti serangan angin ahmar ini dialami warga emas dan golongan yang berusia 50 tahun ke atas tetapi kini makin ramai kanak-kanak dan remaja mengalaminya.
Malah, menurut Persatuan Angin Ahmar Kebangsaan Malaysia (NASAM), rekod pesakit strok paling muda di negara ini ialah kanak-kanak berusia 7 tahun!
Jadi, dapatkan rawatan perubatan segera sekiranya anda juga mengalami salah satu perkara berikut:

Kelemahan atau kebas di lengan atau kaki anda secara tiba-tiba, terutamanya jika hanya pada sebelah badan anda
Masaalah bercakap atau memahami orang lain
Kekeliruan
Pening tiba-tiba atau kehilangan keseimbangan
Sakit kepala yang teruk secara tiba-tiba

9. Kesan Sampingan Ubat-ubatan Tertentu
Masalah pada saraf boleh disebabkan oleh kesan sampingan ubat-ubatan yang merawat dari barah hingga kejang.
Mungkin juga punca tangan kebas disebabkan oleh ubat-ubatan berikut:

Antibiotik.
– Ini termasuk metronidazole (Flagyl), nitrofurantoin (Macrobid), dan fluoroquinolones (Cipro).
Ubat antikanser.
– Ini termasuk cisplatin dan vincristine.
Ubat sawan.
– Contohnya ialah fenitoin (Dilantin).
Ubat tekanan jantung atau darah.
– Ini termasuk amiodarone (Nexterone) dan hydralazine (Apresoline).

Punca Tangan Kebas Perlu Diambil Tahu
Seperti yang dinyatakan di atas, ada banyak punca tangan kebas yang boleh disebabkan oleh masalah saraf, petanda awal bagi penyakit tertentu atau mungkin juga kesan sampingan pemakanan ubat.
Sekiranya anda berasa ragu terhadap punca tangan kebas yang anda alami, jangan teragak-agak untuk berjumpa doktor untuk pemeriksaan lanjut.


Pupuk Anak Cinta Kepada Allah SWT Dari Kecil, Bukan Dah Besar Baru Nak Paksa. Ini Caranya!

Sudah menjadi salah satu tanggungjawab hakiki ibu bapa Muslim untuk memupuk rasa cinta kepada Allah SWT dalam diri anak-anak sejak mereka masih kecil lagi. Pelbagai cara boleh dilakukan, antaranya dengan menyebut nama-nama Allah SWT iaitu Asmaul Husna.
Melalui perkongsian dari Puan Wan Nur Syakira, ia sudah menjadi rutin dalam mengaitkan perjalanan kehidupan seharian keluarganya dengan mengaitkan nama-nama Allah kepada si anak. Kaedah sebegini secara tak langsung, dapat membuatkan anaknya mengenali Penciptanya dengan lebih jelas.

Baca juga: Pakar Zahirkan Kebimbangan, Bahaya Sendal Botol Susu Ketika Bayi Menyusu!
ANTARA TUGAS HAKIKI IBU BAPA KENALKAN ANAK, SIAPA PENCIPTANYA
Gambar hiasan: MuslimMatters.com.

Mengenali Allah itu bermula dari kecil lagi. Mencintai Allah juga harus begitu. Biarlah cinta ini dipupuk dari awal dalam diri anak-anak.

Dipupuk, bukan dipaksa bila dah besar.
LAKUKAN PERKARA INI UNTUK PUPUK CINTA KEPADA ALLAH SWT DALAM DIRI ANAK:
1. Bermulalah dengan ibu ayah selalu nyanyikan Asmaul Husna untuk anak. Kerana anak sangat suka dengan suara ibu dan ayahnya.
2. Ibu ayah ambil tahu setiap maksud Asmaul Husna.
3. Dodoikan anak tidur dengan Asmaul Husna.
Jika tak sempat, pasanglah audio Asmaul Husna menjadi penghias hari-hari kita bersama anak. Tetapi jangan terlebih pula, takut overstimulate auditori anak kita.
4. Sentiasa ulang dialog:

Siapa cipta abang dan kakak? Allah.. Allah..
Siapa yang sayang abang dan kakak? Allah.. Allah..
Siapa yang sihatkan abang dan kakak? Allah.. Allah..

Gambar hiasan: MalaysiaTercinta.com
KAITKAN PERJALANAN KEHIDUPAN SEHARIAN DENGAN NAMA-NAMA ALLAH
Lalu kaitkanlah maksud nama-nama Allah dengan perjalanan kehidupan seharian. Kenalkan nama-nama Allah yang indah.
Ada makanan, Allah kan Ar Razzaq. Ada pokok, Allah kan al Kholiq. Ada macam-macam warna lah bunga ni, Allah kan Al Musawwir .
MasyaAllah, banyaknya mainan adik dan abang. Allah yang bagi ini. Baiknya Allah.
Adik nak apa? Adik minta dengan Allah. Tahu tak Allah ini al Ghoni, Maha Kaya? Allah ada semua benda. Jadi, adik doa dan minta dengan Allah. Apa yang umi dan abi dapat ni pun Allah bagi tau.
Abang sedih ye, takpe cerita kat ummi, ummi dengar. Allah pun dengar apa yang abang cerita, sebab Allah kan As Sami’, Allah dengar semua yang abang cerita tau.
Dialog ringkas macam ini, sangat powerful.
Kita nak semai fikrah “kita ini bertuhan” dalam diri anak-anak. Selalu kaitkan, supaya anak lebih faham dan boleh kaitkan alam sekeliling dan pengalaman kehidupan dengan nama Allah.
Umur 0-7 tahun adalah masa kita menyemai cinta anak pada Allah. Mengajak anak mengenal Allah sedikit demi sedikit.
5. Selalu saya ulang dialog pada anak-anak,
Ummi dan abi sayang Allah, ummi abi dah besar, jadi kena solat. Nak ucap terima kasih dekat Allah. Allah bagi banyak benda pada ummi.
Adam dan adik kecil lagi, sekarang Adam dengan adik kena kenal dan sayang Allah je dulu. Ok!
Bagaimana mereka mahu berlatih mendirikan solat untuk Allah jika mereka tidak rasa kenal, kasih dan cinta kepada Allah di usia 7 tahun nanti? Tanpa kenal, mustahil untuk kita menyayangi.
Gambar hiasan: AdobeStock.com
6. Tapi saya tetap ajak mereka solat bersama. Letak sejadah kecil mereka. Mereka tak datang tak mengapa, yang penting ajak saja. Tak perlu marah kalau mereka tak datang.
Jujur saya mula memahami Asmaul Husna dengan lebih dalam apabila anak mula bertanya setelah dia hafal Asmaul Husna.

Apa maksud Al Qabidh ummi?
Apa maksud al Qayyum ummi?

Ada nama yang saya sendiri belum tahu maknanya. Malu saya. Astaghfirullah.
Padahal,
Antara tanggungjawab ibu bapa yang hakiki, mengenalkan anak-anak pada Allah. Pencipta mereka. Begitulah, niatnya ini mendidik anak, anak pula yang mendidik umminya.
Jadi umminya, jangan dilupa tugas yang satu ini. Menanam aqidah yang mantap. Biar mereka dapat hidup dengan iman dan ihsan walaupun kita tiada di sisi mereka nanti.
Wan Nur Syakira, Ibu yang masih belajar.
Sumber: Facebook Wan Nur Syakira


Pupuk Minat Membaca Sejak Dari Kecil Dengan Aplikasi Berita Ini! Ibu Bapa Tak Risau Lagi!

Anda mesti pernah lalui zaman dimana ayah kita akan bawa pulang surat khabar harian daripada kedai kopi atau runcit setiap pagi kan? Masa tu lah kita akan berebut dengan adik-beradik lain untuk membaca surat khabar tersebut.
Dengar macam biasa je, tak ada benda yang istimewa pun tentang ini. Samalah macam bila dapat makan di restoran makanan segera pada zaman 70-an and 80-an. Bila sekarang dengar macam tak menarik pun. Tapi sebenarnya itulah memori yang paling tak dapat dilupakan semasa kita membesar.

Kalau bukan sebab surat khabar kita takkan tahu pasal dunia luar. Melalui surat khabar la kita dapat membayangkan dunia luar tu kan?

Lumi News Aplikasi Berita Yang Mudah Untuk Anda!

Tipulah kalau kita tak rindukan zaman itu, maklumlah dulu kan tak ada lagi teknologi dan media sosial yang kita ada sekarang ini. Harapkan televisyen pun, ada berapa kerat je siaran yang boleh di ulang tengok.
Sekarang zaman pun dah moden, pelbagai laman web dan media sosial yang boleh dilayari. Info penting pun mudah didapati, dimana anak-anak kecil pun dah pandai guna telefon pintar!
Walaupun media sosial memberikan manfaat tertentu, terdapat satu aplikasi berita yang berjaya membawa berita terkini terus daripada media terbesar di Malaysia! Ibu bapa pun tak payah risaukan tentang maklumat palsu dah, semuanya dengan aplikasi Lumi News je!
Berita dan Info Terkini Di Hujung Jari

Daripada berita penting seperti SOP, amaran banjir atau hujan lebat hinggalah ke cerita hiburan tentang artis tempatan dan antarabangsa, Lumi News meliputi semua berita terkini dari media besar seperti SirapLimau, Berita Harian dan Harian Metro!
Anak-anak boleh juga mendapatkan informasi berita harian mereka melalui topik berita ‘Trending’ dan ‘Terkini’ dalam aplikasi Lumi News je!
Ciri ‘Instant Share’ di aplikasi Lumi News

Aplikasi Lumi News turut memperkenalkan ciri ‘Instant Share’, di mana anda boleh kongsi screenshot dengan kemas dan menarik yang dipanggil News Clips. Berita yang viral pun boleh terus ke Instagram Stories dengan hanya satu klik!
Lumi News juga mempunyai butang ‘Kongsi ke WhatsApp’ dibawah setiap artikel untuk pengguna kongsi cerita viral atau terkini ke Group Chat WhatsApp mereka. Jadi anda pun boleh lah berkongsi info bersama seisi keluarga melalui ciri ini!
Lumi News Stacks

Bukan mudah untuk pupuk minat orang ramai untuk membaca berita setiap hari. Sebab itulah Lumi mempunyai News Stacks yang merupakan kompilasi artikel yang ‘mesti dibaca’ untuk topik-topik tertentu. Semuanya dalam satu feed yang boleh scroll je!
Artikel-artikel tersebut juga telah dipilih daripada pelbagai media, khas oleh team Lumi! Jadi semua orang boleh baca dan kongsi artikel topik-topik hangat! Melalui Lumi News Stacks juga, anda takkan pernah terlepas berita penting, lebih daripada 45 media serta memudahkan anda untuk kongsi berita ke platform lain, termasuk WhatsApp.
Nostalgia Zaman Dahulu Dengan Lumi News

Haa.. anak-anak kecil sekarang ni semakin pandai layari laman web yang tidak diketahui risikonya yang mungkin mengandungi maklumat palsu dan tidak ditapis. Aplikasi Lumi News bukan sahaja memberikan ketenangan kepada ibu bapa agar tidak risau dengan maklumat palsu, malah, ia pasti membawa nostalgia kepada ibu bapa sekalian.
Siapa sangka, surat khabar pun boleh jadi dalam bentuk digital sekarang. Platform SirapLimau juga boleh didapati di dalam aplikasi Lumi yang anda takkan jumpa di aplikasi berita lain tau!
Itu baru sikit tau, ada banyak lagi artikel-artikel yang anda boleh jumpa dekat Lumi dari hiburan sampailah ke berita semasa. Baca berita yang anda mahu dan pilih lebih dari 25 topik untuk diikuti.
Apa lagi anda tunggu tu, jom download aplikasi Lumi di Apple store dan Google Play Store sekarang! Untuk maklumat lanjut anda boleh layari laman web Lumi.


Dua Pusar Tanda Anak Banyak ‘Akal’, Tunggu Dulu Kalau Nak Cakap, Ketahui Fakta & Mitos Ini Dahulu

Siapa sangka kewujudan pusar kepala juga mempunyai mitosnya tersendiri yang pernah diungkapkan orang dulu yang mungkin sebagai gurauan. Lantas, ia terus terbawa-bawa sehingga kini dan menjadi satu kepercayaan orang ramai.
Mempunyai 2 pusar kepala bermakna anak nakal manakala, mempunyai lebih 2 pusar suami akan bermadu. Anda rasa, ia mitos atau fakta? Justeru itu, mari lihat penjelasan lanjut mengenai pusar kepala seperti di bawah.

Baca juga: Tak Sangka Berlebihan Memuji Anak Boleh Beri Kesan Negatif, Tapi Kenapa Ya?
PUSAR KEPALA
Gambar: Dua arah pusar kepala.

JIKA ANAK ADA DUA PUSAR
Anak-anak mommy ada 2 pusar? Mesti akan ada makcik-makcik bawang kata anak kita nakal dan keras kepala kan? Itu semua mitos! kerana yang sebetulnya…

1. INFO FAKTA PUSAR KEPALA

Pusar rambut tumbuh mengikut pattern arah jam atau lawan arah jam membulat dengan titik pusat kelihatan ditengah-tengahnya.
Pusar ini terjadi kepada manusia atau haiwan yang berbulu, di atas badan dan di kepala sejak kita dalam kandungan ibu lagi.
Anak mempunyai pusar rambut satu, dua atau lebih mengikut genetik. Dan TIADA ada kaitan langsung menentukan tabiat atau perangai anak nakal, keras kepala, baik, bijak dan lain-lain.
Bilangan pusar di kepala lebih sukar kelihatan pada wanita yang rambut panjang atau kerinting.

2. JIKA ANAK ADA 2 PUSAR KEPALA

Anak 2 pusar atau lebih, bukanlah anak yang nakal. Tetapi mempunyai tenaga yang ekstra.
Anak itu mempunyai banyak idea.
Anak yang paling bijak.
Dalam kalangan anak yang banyak sangat akal.

3. DOKTOR SANGKAL MITOS PUSAR KEPALA

Oleh tu doktor nasihatkan:

Jika anak memiliki 2 pusar di kepala, janganlah anda risau. Mereka tak akan jadi degil dan tak dengar cakap anda kelak.
Jika suami memiliki 2, 3, atau 4 pusar di kepala, janganlah puan risau. Mereka tak akan bermadu 2,3 atau 4. Itu mungkin jodoh, hidung belang, miang keladi, buaya darat atau rezeki atau jodoh dia. Tahu tak anda orang yang ada satu pusar pun, tapi bini 2,3 atau 4. Macam mana?
Jika isteri ada 2 pusar di kepala, mungkin jodoh tak panjang, cerai talak atau cerai mati. Kalau macam ini, suaminya umur pendek lah? Lagi karut-marut, tak masuk akal langsung.
Jika tiada pusar, botak lah tu?

Semuanya, mitos belaka. Gurauan orang dulu-dulu dengan bilangan pusar di kepala, terbawa-bawa ke zaman kita. Paling penting didik anak jadi baik, bijak dan terbaik. Jadi anak beriman dan berjaya. Aamiin.
Sumber: Facebook Cahaya Mata


Pusat Asuhan Akan Diwujudkan Di Semua Agensi Kerajaan Menjelang Januari 2019

Susulan tragedi kematian adik Adam Rayqal di tangan pengasuhnya yang menggemparkan negara 2 hari lalu, kerajaan mengambil tindakan untuk mewujudkan pusat penjagaan kanak-kanan di seluruh agensi perkhidmatan awam persekutuan dan negeri menjelang 1 Januari tahun hadapan kata Timbalan Menteri Pembangunan Wanita, Keluarga dan Masyarakat, YB Hannah Yeoh.
Tragedi kematian Adam Rayqal yang ditemui dalam peti sejuk rumah pengasuh menggemparkan rakyat Malaysia.

Pekeliling Telah Dikeluarkan
Dalam sebuah sidang media semalam, beliau berkata bahawa kerajaan telah mengeluarkan Pekeliling Perkhidmatan Awam Bil. 6/1989 di mana Perkhidmatan Persekutuan dan Negeri hendaklah menyediakan pusat penjagaan kanak-kanak di tempat kerja untuk kemudahan ibubapa yang bekerja menghantar anak-anak mereka bagi mendapat pengasuhan yang berkualiti.

“Kementerian ini akan membuat audit di semua agensi kerajaan bagi memastikan semua agensi kerajaan mempunyai pusat jagaan kanak-kanak di tempat kerja terutamanya mereka yang bekerja secara syif,” tambah beliau lagi.

Selain sektor awam, pihak swasta juga diharapkan turut serta dalam usaha menyediakan kemudahan tersebut bagi pekerja mereka. Mengulas tentang kos, beliau menambah bahawa insentif pengecualian cukai 10% akan diberikan kepada syarikat di sektor swasta selama 10 tahun bagi ubah suai dan penyelenggaraan bangunan untuk pusat asuhan.
Foto Kredit: Kementerian Pembangunan Wanita, Keluarga Dan Masyarakat
Menambahbaik Akta Kanak-kanak 2001 dan Akta Penjagaan Kanak-kanak 1984
Yeoh juga berkata terdapat keperluan mendesak untuk memperbaiki Akta Kanak-kanak 2001 dan Akta Penjagaan Kanak-Kanak pada tahun 1984, termasuk menubuhkan Suruhanjaya bagi kanak-kanak serta badan bebas untuk mengawasi, melapor dan membuat cadangan kepada Parlimen.
Sistem ini akan memastikan sesiapa yang ditugaskan bersama dengan kanak-kanak seperti penjaga, guru, pengawal sekolah, pemandu bas sekolah dan guru tuisyen didaftarkan, dan ini akan mengurangkan risiko keselamatan dan keselamatan kanak-kanak daripada dikompromi.
Perkara ini akan dibincangkan dengan lebih lanjut dengan Timbalan Perdana Menteri merangkap Menteri Pembangunan Wanita, Keluarga dan Masyarakat, Dr Wan Azizah Wan Ismail.
Wah, perkhabaran gembira buat penjawat awam! Semoga usaha ini mendapat sokongan penuh daripada majikan di sektor swasta juga. Dengan langkah ini diharapkan dapat memperkasakan lagi fasiliti untuk memastikan kaum wanita di negara ini dapat terus berkhidmat tanpa rasa fobia menghantar anak mereka ke pengasuh atau taska.

Sumber: The Malay Mail, Roket Kini


Pusat Bayi Bengkak. Adakah Merbahaya Kalau Macam Ini?

Pusat Bayi Bengkak
Ramai di antara ibubapa kurang mengambil perhatian terhadap pusat bayi kita yang baru lahir. Tahukah anda bahawa pusat bayi bengkak ini adalah perkara normal dan tidak merbahaya?
Ia kelihatan agak menakutkan apabila kita berdepan dengan pusat bayi bengkak kerana kita kurang arif bagaimana hendak menangani situasi tersebut. Ada yang mungkin beranggapan bahawa bayi sedang kembung dan sekadar menyapu minyak panas dan mengurut bayi sudah memadai. Tetapi ada juga segelintir ibu mengamalkan teknik melekatkan duit syiling di atas pusat bayi bengkak tadi dengan cellophane tape (pembalut lutsinar).

Kenapa pusat bayi bengkak?
Foto Kredit: betekst.wordpress.com

Tetapi sebelum itu mari kita fahami asal-usul mengapa pusat bayi bengkak. Ia berlaku apabila usus, lemak atau bendalir dalam badan menolak keluar menerusi kawasan lemah atau lubang di otot bayi. Dan di antara kawasan yang lemah dan berongga adalah pusat bayi dan ini akan menyebabkan pusat bayi bengkak dan benjolan terbentuk.

Selepas dilahirkan, tali pusat bayi akan dipotong hampir dengan lubang pusatnya. Ia kemudiannya dibiarkan mengering dan akan tercabut dengan sendirinya di dalam tempoh satu atau dua minggu. Sebaik sahaja ia tertanggal, ia perlu diberikan perhatian agar tidak berlakunya jangkitan. Jika pusat bayi didapati berdarah atau bernanah, bayi mestilah dibawa segera kepada perhatian doktor.
Lagi satu simptom yang perlu diawasi adalah apabila bayi anda muntah-muntah dan berasa sakit di bahagian pusat yang sedang membengkak tadi. Sebab takut-takut ia benda lain pula dan petanda awal untuk penyakit lain yang lebih serius.

Bengkak sejak lahir
Itu bagi kes yang serius, tetapi kebanyakan pusat bayi bengkak sejak lahir lagi. Mengikut statistik, bayi perempuan dan bayi pra-matang lebih berkemungkinan untuk mendapat pusat bayi bengkak ini. Tetapi usah bimbang, ianya tidaklah sakit mahupun merbahaya dan sering surut dengan sendirinya.
Setakat ini, belum ada lagi cara khusus bagi mengelak terjadinya pusat bayi bengkak ini. Tetapi secara amnya, ia tidaklah merbahaya selagi pusat bayi tidak berdarah atau bernanah. Sebarang kemusykilan, segeralah berjumpa dengan doktor pakar yang lebih arif.


Shopping Mall Pertama Mesra Autisme, Ini 5 Ciri Unik Sunway Putra Mall Ibu Ayah Kena Tahu

Mungkin tak ramai antara kita yang memahami perasaan gementar atau risau apabila ibu ayah nak membawa anak autisme mereka ke tempat awam.
Tahukah anda, Sunway Putra Mall yang terletak di Jalan Putra, Chow Kit, ini telah dinobat sebagai pusat beli-belah pertama di Malaysia yang mesra autisme.

Seiring dengan itu, bermula 8 Januari 2019, Sunway Putra Mall akan menganjurkan Autism Friendly Shopping Day pada setiap hari Selasa. Ia merupakan inisiatif pihak pengurusan dalam menunjukkan sokongan terhadap anak autisme di Malaysia.
Sangat mengujakan, bukan?

Jom kita tengok apa features menarik di Sunway Putra Mall yang ibu ayah boleh manfaatkan melalui inisiatif ini.

5 Keunikan Sunway Putra Mall, Pusat Beli-Belah Pertama Di Malaysia Yang Mesra Autisme
Bagaimana pusat beli-belah ini dikatakan sebagai tempat yang mesra autisme?
Haa… Ada banyak kelebihan yang akan anda perolehi, terutamanya pada setiap hari Selasa jam 10 pagi hingga 5 petang, apabila anda mendaftar sebagai ahli Autsome di Sunway Putra Mall ini.
Jom kami kongsikan serba sedikit tentang kelebihan yang boleh anda perolehi di sini, beserta sedikit perkongsian tambahan oleh salah seorang ibu, Puan Wan Hanani yang dah menjejakkan kaki sendiri untuk merasai pengalaman di sini bersama anak autisme beliau.

1. Kemudahan Tempat Letak Kereta
Setiap hari Selasa, anda akan mendapat layanan istimewa di mana tempat letak kereta khas akan diperuntukkan untuk memudahkan anda.
Foto Kredit: Wan Hanani
Anda akan dibekalkan dengan kit untuk pelekat kereta serta band pergelangan tangan. Ibu bapa boleh mendaftar secara dalam talian dan kemudian mengambilnya di Concierge, Ground Floor.
Foto Kredit: Wan Hanani
2. Pencahayaan Lampu & Muzik Yang Lebih Menenangkan
Seperti yang kita sedia maklum, anak autisme biasanya amat sensitif terhadap persekitaran dan mungkin ada masanya berasa tak selesa dengan muzik yang bingit dan lampu yang terang.
Oleh itu, Sunway Putra Mall mengambil langkah menata pencahayaan lampu agar lebih malap dan muzik juga diperlahankan antara pukul 10 pagi hingga 5 petang pada setiap hari Selasa.

3. Aktiviti Menarik
Banyak aktiviti menarik yang boleh mengisi masa anda bersama anak-anak, contohnya di Parenthood Playland dan taman permainan kucing dinamakan CAT Playground.
Kalau tengok di laman web Sunway Putra Mall, buat masa ini kedua-dua playground di atas dapat masuk percuma pada hari Selasa dari jam 10 pagi hingga 5 petang untuk anda yang mendaftar. Seronok kan? Pasti buat anak anda leka berjam-jam lamanya!
The Parenthood Playland / Foto Kredit: Wan Hanani
Uniknya, CAT Playground ini bukan saja menempatkan kucing sebagai ‘penyambut’ tetamu, malah alat permainan yang disediakan mempunyai fungsi terapeutik yang berguna buat kanak-kanak normal dan berkeperluan khas.
Foto Kredit: KL CAT Playground FB Official Page
4. Fasiliti Khas
Tidak terhad pada hari selasa sahaja, selain itu terdapat juga fasiliti seperti calm room yang terdapat di aras LG. Manakala sensory walls yang berada di Aras 2 dan Aras 3. Kedua-dua fasiliti ini boleh diakses setiap hari.
Fasiliti ini boleh digunakan untuk membantu ibu bapa mendapatkan ruang yang selesa bagi anak autisme mereka bertenang apabila menghadapi meltdown dan diasingkan daripada hiruk-pikuk aktiviti yang terdapat di pusat beli-belah tersebut sekiranya perlu.
Foto Kredit: Wan Hanani

5. Tawaran Diskaun
Lagi best, ada banyak tawaran diskaun di outlet terpilih dalam Sunway Putra Mall untuk anda yang mendaftar.
Jadi, mak-mak pun bolehlah shopping sakan sambil bawa anak jalan-jalan!

Menarik kan?
Autsome adalah singkatan bagi Autism Is Awesome, dan ia mengambil pendekatan anak autisme dengan ciri yang berikut : Always Unique, Totally Intelligent, Sometimes Mysterious.
Menurut sumber The Asian Parent, Sunway Putra Mall juga telah menjadikan Autism Behavioral Center, iaitu pusat terapi terbesar di Malaysia sebagai rakan kongsi mereka untuk inisiatif ini.
Pengarah pusat ini Charlene Marine Samuel berharap, usaha sama mereka ini dapat memberi banyak peluang kepada anak autisme untuk menikmati  kehidupan di luar rumah.
Kami menyokong usaha baik oleh Sunway Putra Mall yang awesome ini! Semoga inisiatif ini dapat menjadi contoh kepada banyak lagi pusat beli-belah dan tempat awam yang lain.
Untuk maklumat lanjut tentang Autsome, layari laman web rasmi Sunway Putra Mall di https://www.sunwayputramall.com/autsome/


Positif Tapi Tiada Panggilan KKM? Ini Senarai Pusat CAC Kuarantin Negeri Anda Boleh Hubungi

Kementerian Kesihatan telah menubuhkan 213 Pusat Penilaian Covid-19 (CAC) di seluruh negara yang akan membantu menguruskan pesakit Covid-19 yang menjalani rawatan di rumah. Menteri Kesihatan Datuk Seri Dr Adham Baba berkata CAC atau Covid Assessment Center akan mengklasifikasikan tahap pesakit, termasuk menentukan sama ada mereka dibenarkan untuk dirawat di rumah mereka.
CAC akan mengenal pasti pesakit yang sesuai untuk dipantau di rumah. Bukan itu sahaja, kakitangan CAC kemudian akan memantau dan menilai kemajuan pesakit di rumah mereka menggunakan Alat Penilaian Rumah (HAT). Tapi, dekat mana ada pusat CAC ini?

ANDA POSITIF COVID-19 TAPI MASIH MENUNGGU CALL?

Anda positif? Tapi tak dipanggil-panggil oleh Pejabat Kesihatan Daerah? Mereka mungkin mengalami beban yang tinggi. Sekarang dah mudah. Tidak lagi perlu berhari-hari untuk menunggu call. Hanya perlu datang ke CAC. Anda akan dikuarantinkan terus dari sana. Mereka akan melihat tahap kesihatan anda dan kesesuaian untuk pemilihan tempat kuarantin. Call dulu sebelum datang. Boleh share info ini pada mereka yang mencari jawapan. Ingat, Kita jaga kita.

1.CAC WILAYAH PERSEKUTUAN KUALA LUMPUR & PUTRAJAYA

2.CAC JOHOR

3.CAC KESANG TUA DAERAH JASIN

Daripada 213 CAC yang ditubuhkan, 40 daripadanya berada di Sarawak, 30 di Pulau Pinang, Sabah (25), Selangor (19), Kelantan (14), Terengganu (13); 11 masing-masing di Perlis, Kedah, Perak, Pahang; 10 di Johor; tujuh di Negri Sembilan; masing-masing lima di Melaka, Kuala Lumpur dan Putrajaya; dan tidak ada pusat di Labuan.
4.CAC MELAKA

5.CAC SELANGOR

6. GUNA MYSEJAHTERA

Setiap CAC di peringkat daerah diketuai oleh seorang penyelaras. Orang yang mempunyai keperluan hanya boleh menghubungi CAC melalui nombor telefon yang diberikan oleh pejabat kesihatan daerah (PKD) masing-masing.
*Senarai akan dikemaskini dari semasa ke semasa.
Sumber: Public Health, The Star


Amaran Bahaya, Ini 17 Pusat Pemindahan Sementara Banjir Dibuka Sekitar Selangor

Berikutan bencana banjir yang makin merisaukan melanda khususnya di negeri Lembah Klang, sebanyak 17 pusat pemindahan sementara (PPS) di Selangor dibuka berikutan hujan lebat tanpa henti sejak semalam.
Baca juga: Doa Agar Hujan Berhenti & Mohon Dihindarkan Banjir

17 PUSAT PEMINDAHAN SEMENTARA BANJIR SEKITAR SELANGOR DIBUKA

Menteri Besar Datuk Seri Amirudin Shari menerusi ciapannya di Twitter berkata pada masa sama, sukarelawan Team Selangor dan Selangor Volunteer (SERVE) sedang digerakkan bagi mengedarkan bantuan-bantuan kepada mangsa banjir.

Perpindahan mangsa banjir melibatkan PPS Masjid Al-Islah/Masjid Al-Ubudiyah; Sekolah Kebangsaan (SK) Telok Gong; SK Johan Setia; Balai Majlis Pengurusan Komuniti Kampung (MPKK) Sg Pinang; Sekolah Menengah Kebangsaan Pulau Indah; SRA Pulau Indah; Balai MPKK Perigi Nanas; Balai MPKK Bukit Naga, SK Sg Bijai dan Sekolah Rendah Agama (SRA) Padang Jawa, Klang.

Selain itu, turut dibuka ialah PPS SK Jalan Kebun; Balairaya MPKK Kampung Lombong; SRA Sg Serdang; Dewan Orang Ramai Tok Muda; SRA Pekan Kapar; SRA Sungai Delek dan Dewan MPKK Sungai Delek.
Terdahulu, Pengarah Bomba negeri Norazam Khamis memaklumkan lebih 1,000 mangsa banjir di negeri tersebut dipindahkan ke PPS berdekatan.

Berikutan hujan lebat tanpa henti sejak semalam, sebanyak 17 buah Pusat Pemindahan Sementara telah dibuka. Pada masa sama, sukarelawan Team Selangor dan Selangor Volunteer (SERVE) sedang digerakkan bagi mengedarkan bantuan-bantuan kepada mangsa banjir

Bukan itu sahaja, Pustaka Raja Tun Uda, Shah Alam juga mengambil inisiatif untuk membantu orang ramai dan membuka Pustaka Raja Tun Uda sebagai tempat perteduhan @rajatunudalibrary dan kafe perpustakaan juga masih beroperasi.
AMARAN HUJAN LEBAT
Berikut merupakan antara laporan terbaharu dari Jabatan Metereologi Malaysia tentang amaran hujan berterusan dan berada pada tahap bahaya. Negeri yang terlibat dalam amaran ini dinasihatkan untuk sentiasa berwaspada dan berada dalam keadaan yang selamat.

Sumber: Twitter Datuk Seri Amirudin Shaari, Jabatan Meteorologi Malaysia


Pusing KL Naik KL Hop On Hop Off, Berbaloi 2 Jam Menikmati Keindahan Kuala Lumpur!

Bandar Kuala Lumpur merupakan tarikan utama buat mereka yang tinggal di luar dari negeri itu. Pelbagai tarikan menarik boleh dikunjungi dan dicuba untuk mengisi masa lapang.
Bagi mereka yang memilih untuk menikmati keindahan malam di Kuala Lumpur, apa kata anda mencuba bas KL Hop On Hop Off. Sambil pusing-pusing Kuala Lumpur dan menikmati suasana malam selama dua jam di atas bas. Menariknya! Jom cuba..

Baca juga: 10 Lokasi Di Lembah Klang Wajib Bawa Anak Hujung Minggu, Siap Ada Promo!
PUSING KL NAIK KL HOP ON HOP OFF, BERBALOI!
Kalau pergi Kuala Lupur dan tak tahu nak buat apa. Try naik bas KL Hop On Hop Off waktu malam. Pusing-pusing Kuala Lumpur sambil melihat keindahan cahaya malam di Kuala Lumpur.

Tiket beli kat sini:

https://shp.ee/x6h9x57
https://shp.ee/x6h9x57

Waktu trip: 8PM – 10PM

Tak payah nak drive. Hanya duduk & nikmati keindahan Kuala Lumpur! Berbaloi sangat sebab 2 jam tau trip ni
Harga Tiket:
– Malaysian
Dewasa- RM30
Kanak-Kanak- RM15

– Bukan Malaysian
Dewasa- RM50
Kanak-Kanak- RM25

Kalau nak ronda siang hari pun ada juga. Boleh check dekat bawah:

Boleh parking kereta di Sungei Wang Plaza. Selamat bercuti!
Sumber: Facebook Fatimah Hashim & Kl Hop On Hop Off


‘Copy Paste Bapak’- Wajah Terbaharu Anak Megan Markle Dan Putera Harry Boleh Buat Anda Cair

Siapa yang tidak mengenali The Duke and Duchess of Sussex iaitu Putera Harry dan Megan Markle kan? Berkahwin pada tahun 2018, pasangan diraja ini telah dikurniakan seorang bayi lelaki pada bulan Mei 2019. Wajah bayi lelaki yang bernama Archie Harrison Mountbatten-Windsor yang kini berusia hampir 5 bulan ini masih menjadi tanda tanya sehinggalah pada minggu lepas wajahnya mendapat perhatian media dari seluruh dunia!
COMELNYA BABY ARCHIE!
Ketika mengadakan lawatan di Afrika Selatan, Prince Harry dan Megan Markle membuat kejutan dengan ‘menyajikan’ wajah comel Archie Harrison kepada orang ramai. Apa yang menariknya, ramai rakyat menyamakan tindak tanduk Megan Markle dan anaknya sama dengan Prince Harry ketika kecil bersama mendiang ibunya, Lady Diana.

Sama macam ayahnya!

ARCHIE JUMPA ARCHIE!

View this post on Instagram

Thanks Cape Town for another impactful and memorable day! A few more highlights of this very special visit with Archbishop Desmond Tutu #RoyalVisitSouthAfrica Video ©SussexRoyal
A post shared by  The Duke and Duchess of Sussex (@sussexroyal) on Sep 25, 2019 at 12:06pm PDT

Selain dari membuat lawatan diraja di sekitar kawasan di Afrika Selatan, pasangan ini juga tidak ketinggalan untuk bertemu bersama Archbishop Desmond Tutu yang merupakan pejuang keamanan di negera tersebut. Nampaknya nama Archie ini akan membawa masa hadapan yang baik!

Sumber : SussexRoyal


Tak Sangka Puting Buah Dada Wanita Pun Boleh Ada Bulu, Tapi Normal Ke?

Mesti anda tak sangka kan, rupanya ada wanita yang puting di buah dadanya berbulu. Tetapi, normal ke puting buah dada berbulu? Maka disebabkan itu, penulis ingin kongsikan kepada pembaca semua mengenai pengisian topik ini yang begitu menarik sekali.
Baca juga: Jerawat Muncul Di Anggota Badan Boleh Jadi Ada Masalah Kesihatan, Ini 8 Kawasannya!

PUTING BUAH DADA BERBULU

Normal ke bulu puting ini? Anda boleh berasa lega! Hal ini kerana, melalui laman Medical News Today, keadaan puting buah dada berbulu adalah perkara normal yang berlaku pada wanita.

Walau bagaimanapun, kadang-kadang ia boleh menandakan sesuatu keadaan lebih serius. Dalam kes ini, adalah penting untuk berjumpa dengan doktor.

Kalau anda nak tahu, hampir setiap bahagian kulit seseorang diliputi oleh bulu dan folikel rambut. Pada bahagian tertentu badan seperti bahagian atas kepala, rambut biasanya tumbuh lebih panjang dan lebih tebal. Manakala, di bahagian lain ia nipis dan lutsinar.
PUNCA PUTING BERBULU PADA WANITA
Terdapat beberapa sebab yang mungkin menyebabkan bulu di puting tumbuh.
1. TURUN NAIK & PERUBAHAN HORMON
Perubahan hormon pada wanita boleh menyebabkan banyak gejala yang berbeza. Di mana, salah satunya adalah perubahan dalam pertumbuhan dan warna bulu puting.
Semasa kehamilan dan menopaus, beberapa perubahan hormon juga boleh berlaku.
Namun begitu, perubahan hormon juga boleh berlaku apabila wanita berusia 20-an dan 30-an. Di mana, ia menyebabkan bulu puting berubah fizikalnya atau kelihatan lebih ketara.
2. HORMON LELAKI BERLEBIHAN
Ada kemungkinan ketidakseimbangan hormon menyebabkan puting berbulu. Pengeluaran berlebihan hormon lelaki, termasuk testosteron boleh menyebabkan pertumbuhan bulu. Manakala, gejala lain termasuk lah:

Kulit berminyak yang boleh menyebabkan jerawat dan jerawat.
Haid berhenti.
Peningkatan jisim otot rangka.
Kebotakan corak lelaki, menyebabkan seorang wanita kehilangan rambut di kepalanya.

Sekiranya, anda mengesyaki terdapat lebihan hormon lelaki yang keluar, adalah lebih baik berjumpa doktor untuk mengesahkannya.
3. SINDROM OVARI POLISISTIK
Sindrom ovari polisistik (PCOS) berlaku kerana ketidakseimbangan hormon. PCOS adalah keadaan yang mempengaruhi cara ovari berfungsi. Gejala biasa PCOS ialah:

Ketidaksuburan.
Haid tidak teratur.
Sista ovari.
Pertumbuhan bulu yang berlebihan di tempat yang luar biasa, seperti di puting.

PCOS turut dipercayai menjejaskan sekitar 1 daripada 5 wanita.
4. KESAN SAMPINGAN UBAT

Kesan sampingan ubat-ubatan tertentu boleh menyebabkan pertumbuhan bulu yang luar biasa. Ubat-ubatan, seperti testosteron, glukokortikosteroid dan ubat imunoterapi lain boleh menyebabkan puting berbulu.
5. SINDROM CUSHING
Sindrom Cushing adalah satu lagi keadaan yang disebabkan oleh ketidakseimbangan hormon. Di mana, menyebabkan terdapat lebihan kortisol dalam badan. Dalam kes ini, seseorang mungkin mengalami beberapa gejala, seperti:

Pertumbuhan bulu meningkat.
Haid yang tidak normal.
Tekanan darah tinggi.
Timbunan lemak di dada dan perut, manakala lengan dan kaki kekal langsing.
Timbunan lemak di belakang leher dan bahu.
Muka yang bulat dan kemerahan.
Mudah lebam.
Kesan parut ungu besar.
Kelemahan di bahagian lengan atas dan paha.
Libido rendah.
Masalah kesuburan.
Perubahan emosi.
Kemurungan.
Paras glukosa darah tinggi.

Sindrom Cushing agak jarang berlaku. Kebiasaan puncanya dikaitkan dengan mengambil ubat glukokortikosteroid dan bukannya badan yang mengeluarkan hormon secara berlebihan dengan sendirinya.
KESIMPULAN
Terdapat beberapa kaedah yang boleh anda cuba lakukan untuk menguruskan bulu di bahagian puting ini. Antaranya seperti memotong bulu puting, waxing, pembuangan bulu laser dan rawatan hormon.
Bagi kebanyakan wanita, bulu puting bukan sekadar tidak sedap dipandang, malah boleh menjejaskan keyakinan diri. Namun, janganlah terlalu risau kerana ia boleh dirawat dan diuruskan dengan pelbagai kaedah yang dicadangkan oleh pakar perubatan.
Sumber: Medical News Today / Healthline


Ini Sebab Puting Payudara Wanita Mengeras, Terutama Yang No.1 Itu Mengancam!

Puting payudara mengeras boleh berlaku atas beberapa sebab dan ia merupakan hal biasa yang terjadi kepada kaum wanita. Malah, secara umumnya, puting payudara boleh mengeras sewaktu mendapat rangsangan seksual, menyusu badan dan sebagainya.
Namun, keadaan ini juga boleh jadi tanda kepada masalah kesihatan yang anda perlu berwaspada. Justeru itu, jom lihat apakah penyebab kepada puting payudara mengeras.

Baca juga: Semasa Haid Ada 3 Ciri-Ciri Ini? Hati-Hati Itu Petanda Kanser Serviks, Tolong Cek Segera!
PUTING PAYUDARA MENGERAS

SEBAB-SEBAB PUTING MENGERAS
1. Rangsangan seksual

Puting merupakan salah satu kawasan sensitif bagi wanita. Sewaktu puting mendapat rangsangan, saraf akan memberi tahu otot-otot di sekitar kawasan tersebut untuk berkontraksi sehingga puting menjadi keras.
Selain puting payudara mengeras, ketika keghairahan seksual meningkat anda mungkin akan merasa lebih hangat, jantung berdebar lebih cepat dan vagina menjadi lebih basah.
2. Menyusu badan
Puting payudara mengeras ketika menyusu badan merupakan keadaan yang biasa terjadi kerana adanya sentuhan fizik dengan mulut bayi.
Namun, keadaan tersebut juga boleh menandakan mastitis (jangkitan payudara). Di mana, ia terjadi akibat tersumbatnya saluran susu atau masuknya bakteria ke payudara melalui puting yang merekah.
3. Ovulasi
Ovulasi adalah proses pembebasan sel telur dari ovari yang menandakan bahawa wanita berada dalam waktu subur. Ketika berovulasi, hormon estrogen mengalami peningkatan yang boleh membuat puting mengeras.
Selain itu, keadaan ini juga boleh dilihat dengan tanda keputihan, perubahan lendir serviks, kekejangan atau sakit pelvis, kembung dan meningkatnya libido.
4. Hamil

Meningkatnya kadar hormon kehamilan dan bekalan darah dalam tubuh dapat menyebabkan puting menjadi lebih menonjol, besar dan keras. Payudara pun boleh terasa lembut dan sensitif.
Selain itu, areola atau bahagian gelap di sekitar puting juga menjadi lebih gelap.
5. Menopaus
Ketika memasuki fasa menopaus, banyak terjadi perubahan pada tubuh kerana kadar estrogen menurun, termasuklah payudara. Perubahan pada payudara dapat memengaruhi puting menjadi lebih keras.
Selain itu, gejala menopaus yang lain meliputi hot flashes, kekeringan vagina dan rangsangan seksual berkurangan.
Baca juga: Opss Ini Rupanya 9 Punca Lelaki Mandul, No. 4 Itu Kena Jaga-jaga!
6. Alergi
Kadang-kadang alergi terhadap produk yang digunakan pada kawasan payudara seperti sabun, lotion atau fabrik pakaian boleh menyebabkan puting payudara mengeras.
Bukan itu sahaja, kulit sekitar kawasan puting juga boleh gatal, merekah, ruam dan kemerahan.
7. Cuaca sejuk
Cuaca sejuk menjadi salah satu penyebab paling umum ereksi puting. Ketika cuaca sejuk, sel saraf puting dapat dirangsang dan menyebabkan pembuluh darah di dalamnya sempit. Hal itulah yang membuat puting payudara mengeras ketika berada dalam suhu sejuk.
8. Abses payudara
Masuknya bakteria ke payudara melalui puting yang merekah dapat menyebabkan pengumpulan nanah hingga menghasilkan abses. Abses payudara sangatlah menyakitkan dan boleh membuat puting payudara mengeras. Anda juga mungkin mengalami sakit otot, demam, mual dan sakit kepala.
9. Jangkitan kulat
Jangkitan kulat Candida dapat menyebabkan puting sakit dan mengeras yang umumnya terjadi pada orang yang menyusu.
Gejala lain yang boleh anda rasakan adalah hangat terbakar atau menyengat pada puting. Bayi yang diberi ASI melalui puting tersebut biasanya memiliki bintik putih di mulutnya.
10. Kanser payudara
Kanser payudara dapat menunjukkan tanda puting yang terasa sakit, kemerahan, bersisik, menebal, keras dan mengeluarkan cairan.
KESIMPULAN
Puting mengeras boleh dirawat bergantung kepada penyebabnya. Jadi, adalah lebih baik anda berjumpa doktor untuk mendapatkan jawapan yang lebih jelas.
Baca juga: Lama Sungguh Kalau Beli Coli, Ini Tips Pilih Bra & Cara Ukur Yang Betul, Barulah Payudara Selesa!
Sumber: SihatQ


Aduh! Tiap Kali Baby Menyusu Mesti Puting Payudara Pedih, Ini Punca & Petua Merawatnya

Puting susu luka atau melecet merupakan kondisi yang biasa terjadi kepada ibu yang baru melahirkan bayi. Di mana, posisi lekapan mulut bayi pada bahagian areola payudara ibu yang kurang tepat merupakan antara punca ia terjadi.
Justeru itu, bagi mengurangkan keperitan ini. Di bawah, terdapat beberapa punca yang perlu anda ketahui dan petua untuk merawatnya. Semoga info ini dapat membantu para ibu.

Baca juga: Anda Ibu Hamil Sangkut GDM? Ini Tips Kawal Makanan, Barulah ‘Clean’ Bacaan!
PUTING SUSU LUKA

PUNCA PUTING MELECET
1. POSISI LEKAPAN YANG SALAH
Posisi lekapan yang salah ketika menyusu badan merupakan sebab utama terjadinya puting luka. Kebiasaannya, selama 2 ke 4 hari selepas bersalin, ibu akan merasa nyeri di bahagian puting kerana masih dalam proses menyesuaikan diri dengan hisapan mulut bayi.

Posisi mulut bayi berada dalam posisi tepat pada payudara, dapat mengurangkan rasa nyeri. Rasa kurang selesa itu akan hilang dalam satu ke dua hari setelah susu ibu semakin lancar keluar.
Namun, sebaliknya akan terjadi jika bayi tidak boleh memasukkan bahagian areola payudara secara penuh ke dalam mulut ketika menyusu. Ini akan menyebabkan lidah dan lelangit bayi jadi punca puting lecet, luka sekaligus berdarah.
2. JANGKITAN KUMAN PADA KULIT PUTING
Jangkitan kuman pada kulit puting, membuatkan ia seolah terbakar. Infeksi ini juga boleh ada dalam mulut bayi dan boleh menyebabkan jangkitan pada bayi anda juga.
Sekiranya puting payudara kelihatan berbeza dari kebiasaan, seeloknya diteliti bagi mengelakkan berlakunya keadaan yang menyebabkan anda kesakitan dan rasa tidak selesa.
3. JANGKITAN PADA SALURAN SUSU
Masalah ini juga boleh berlaku, di mana ia menyebabkan puting membengkak dan akhirnya melecet. Ia dikatakan amat menyakitkan hingga boleh buat si ibu demam.
4. PAYUDARA MELEPUH
Payudara melepuh adalah warna putih di hujung puting. Payudara melepuh juga boleh terjadi jadi sekiranya anda rasa payudara seakan kering. Maka, segeralah sapukan krim yang sesuai dan selamat.
5. SINDROM RAYNAUD
Sindrom ini merupakan keadaan apabila puting berubah jadi putih setelah menyusu dan sakit ketika haid. Sekiranya anda alami masalah ini ketika haid, segeralah berjumpa dengan doktor untuk mendapatkan ubatan yang sesuai bagi mengelak ia semakin teruk dan menyebabkan anda rasa sakit berterusan.
PETUA RAWAT PUTING LUKA

1. PERAHKAN SEDIKIT SUSU & SAPUKAN PADA PUTING SELEPAS BAYI MENYUSU
Perahkan sedikit susu atau kolustrum dan kemudian sapukan pada puting, setiap kali selepas bayi anda menyusu badan. Hal ini kerana, susu ibu mengandungi antibodi dan makrofaj yang boleh mengubati luka.
2. PUTING SENTIASA DALAM KEADAAN LEMBAP
Puting yang luka jangan dibiarkan kering tetapi pastikan ia sentiasa lembap. Kajian menunjukkan puting luka yang disapukan pelembap Vaselin lebih berkesan untuk dirawat berbanding membiarkan dalam keadaan kering.
Sapukan nipis-nipis sahaja dan tidak perlu dicuci sebelum menyusukan bayi. Tidak perlu menyapu pelembap dengan terlalu tebal. Hal ini kerana, lapisan terlalu tebal boleh menyebabkan kulit tidak bernafas dan proses penyembuhan menjadi lama untuk pulih.
3. JANGAN BASUH ATAU RENDAM PUTING DALAM CECAIR INI
Elakkan membasuh atau merendam puting di dalam cecair seperti air, air garam atau hydrogen peroxide. Hal ini kerana, ia akan membuatkan puting lebih kering.
Secara tak langsung, akan akan melambatkan proses penyembuhan. Elakkan juga menggunakan krim yang tidak diketahui keberkesanannya. Kebanyakan krim ini perlu dibasuh sebelum menyusukan bayi.
4. GUNA BREAST SHELL BAGI MENGURANGKAN KESAKITAN
Sekiranya kesakitan itu tidak mampu ditampung lagi oleh ibu, gunakanlah breast shell. Pastikan bukaan pada breast shell itu lebih besar daripada puting.
Sebelum itu, sapukan pelembap pada puting dan kemudian baru pakai breast shell. Selepas itu, barulah boleh memakai bra. Ini untuk mengelakkan luka itu melekat pada bra seterusnya melewatkan lagi proses penyembuhan.
5. JANGAN HADKAN SESI PENYUSUAN
Sekiranya, mempunya masalah puting luka, jangan dihadkan sesi penyusuan. Hal ini kerana, ia boleh menyebabkan:

Risiko breast bengkak.
Susu merudum dalam jangka masa panjang.
Bayi tidak diberi peluang belajar melekap dengan betul.

TIdak menyusukan bayi langsung juga boleh menyebabkan terjadinya perkara di atas ini. Maka, sampai bila pun masalah puting luka tidak akan selesai kerana bayi tidak dilatih dengan betul.
6. DAPATKAN BANTUAN PAKAR LAKTASI BERTAULIAH
Sekiranya luka bertambah serius, dapatkan bantuan daripada pakar laktasi bertauliah atau doktor. Kes-kes yang serius mungkin memerlukan luka dibersihkan dan ditutup dengan gauze yang mengandungi pelembap.
7. AMBIL VITAMIN C SEBAGAI MAKANAN TAMBAHAN
Ibu-ibu menyusu juga boleh mengambil Vitamin C sebagai makanan tambahan. Vitamin C dapat membantu luka, scrape, tulang patah dan luka terbakar, sembut dengan lebih cepat.
Sumber: Suraya Mother Care / Lulubae


Putus Pergelangan Tangan, Remaja Disamun & Dibunuh Dengan Kejam Di Hadapan Ibu Yang Sakit Terlantar

Hulu Terengganu: Laporan dari Harian Metro melaporkan seorang remaja perempuan berusia 19 tahun ditemui mati dipercayai dibunuh dalam kejadian samun di Kampung Lubok Batu, Telemong, pada 1 November 2020.
Dalam kejadian jam 2.30 petang itu, mangsa, Siti Nur Surya Ismail ditemui tertiarap di ruang tamu rumah berkenaan oleh adiknya, Diana Syuhada, 15, yang baru pulang dari sekolah.

Abang mangsa, Mohd Zaid Azroi, 28, berkata, dia menyedari kejadian itu selepas dihubungi Diana ketika dia sedang bekerja di Kampung Bukit Payong.
Ditikam Beberapa Kali & Putus Pergelangan Tangan Kiri
Menurut abang mangsa lagi, adiknya, Siti Nur Surya dibunuh kejam dengan beberapa kesan (tikaman) dipercayai senjata tajam di beberapa bahagian badan termasuk putus pergelangan tangan kiri.

Ibu Yang Terlantar Sakit Hanya Mampu Melihat
Lebih menyedihkan, ketika kejadian hanya ibu sahaja yang ada di rumah.
Namun ibu yang terlantar sakit hanya mampu melihat kerana dia menghidapi sakit kanser otak, kata abang mangsa ketika ditemui di lokasi kejadian.
Sementara itu, Ketua Jabatan Siasatan Jenayah Terengganu, Asisten Komisioner Mohd Marzukhi Mohd Mokhtar ketika ditemui mengesahkan kejadian itu.

Siasatan Masih Dijalankan
Katanya, siasatan masih dijalankan di lokasi kejadian dan berdasarkan petunjuk kes ini dipercayai dilakukan oleh seorang individu.
“Barangan yang hilang membabitkan wang tunai. Siasatan awal mendapati kejadian dipercayai berlaku jam 9 pagi,” katanya.
Hiba & Sayu
Rata-rata ramai yang mengetahui berita ini meluahkan rasa sayu dan simpati kepada keluarga mangsa, serta tak kurang juga yang melemparkan rasa geram dan marah terhadap pelaku.

Marilah sama-sama kita doakan keluarga ini agak dipermudahkan urusan mereka sekeluarga.
Aamiin.
*Sumber: Harian Metro via Info Roadblock JPJ / Polis


Selalu Sangat ‘Lunyai’, Bapa Kongsi Cara Buat Kod QR 3D Kad Kehadiran Pelajar Untuk Anak!

Terlalu banyak perubahan yang berlaku dalam kehidupan seharian kita setelah dunia kini, berada dalam era pandemik COVID-19. Termasuk perubahan sistem persekolahan terutamanya sistem kehadiran pelajar.
Jika sebelum ini, guru akan masuk ke dalam kelas untuk memanggil nama murid sebelum ditanda dalam buku kehadiran pelajar. Tetapi kini, bagi mematuhi Prosedur Operasi Standard (SOP) pelajar hanya perlu menggantungkan kod QR di leher untuk mudahkan guru mengimbas kehadiran mereka.

Baca juga: Maksud Di Sebalik Warna Emoji ‘Hati’…Barulah Tak Salah Faham Bila Guna!
BAPA KONGSI CARA BUAT KOD QR 3D KAD KEHADIRAN PELAJAR UNTUK ANAK!

Disebabkan itu, seorang bapa bernama Narizam telah mencipta kod QR kad kehadiran pelajar anaknya dalam bentuk 3D. Ekoran sebelum ini, kertas kod QR 2D yang di laminate untuk anaknya sering kali lunyai selepas beberapa hari dicetak. Mari ikuti pengalaman beliau sewaktu menciptanya.

Tukang 3D
Sebelum ini dah berkali-kali print kad kehadiran pelajar untuk anak. Selang beberapa hari mesti minta print dan laminate balik yang baru.
Hari ini bertukang ajar anak sulung guna app CAD dan asas penggunaan machine printer 3d.
CARA BUAT 3D KOD QR GUNA APLIKASI CAD & MESIN PENCETAK 3D
1. Scan guna app barcode scanner dan transfer image ke komputer.
2. Dalam komputer convert image jadi dxf file untuk mudah dibaca oleh CAD app.
3. Lepas itu, setiap petak barcode diperhaluskan dengan lebih terperinci. Lain-lain detail main taip-taip saja terus. Image 2D diubah menjadi 3D dalam aplikasi CAD.
4. Siap berbentuk kad seperti yang diinginkan, terus export file jadi STL serta slice menggunakan aplikasi khas menjadi file GCODE untuk ianya mudah dioperasikan oleh machine printer 3D.
Alhamdullilah, tag nama anak siap. Tapi tak pasti adakah machine scanner di sekolah esok dapat scan seperti mana aplikasi scanner dari phone. Tapi tak apalah, kalau tak berjaya juga lain kali boleh cuba lagi.
PERKONGSIAN PROSES PEMBUATAN 3D KOD QR… JANGAN PUTUS ASA!

Yang pertama gagal, terus cuba dengan idea putih.

Warna putih hitam boleh scan guna app barcode scanner phone, yang coklat tak dapat…sebab bentuk barcodenya tak begitu menyerlah berbanding warna latar belakang putih.

Anak sulung tolong buat pemeriksaan corak barcode dalam CAD app. Ajar sikit-sikit hari ini. Lama-lama InsyaAllah semoga dapat bantu buat kerja design yang lain.
Mana tahu nanti dapat master app blender. Saya sendiri pun masih lagi cuba belajar nak guna blender. Parah juga nak faham, mungkin faktor umur.

Cubaan secara kasar print dengan kesan tenggelam.

Cubaan scan dan membezakan data antara dua QR code.

Alhamdullilah, hasil bacaan code mendapat keputusan data yang sama.
KEPUTUSAN HASIL UJIKAJI TEKNIK PRINT TENGGELAM
(EDIT) Dah cuba teknik print tenggelam. Boleh rujuk hasil ujikaji dalam gambar. Thank you semua.
PENGUBAHSUAIAN DIBUAT SETELAH MENERIMA CADANGAN IDEA ORANG RAMAI
Maaf! Disebabkan kerana tadi saya dah janji nak uji idea yang dicadangkan oleh kawan-kawan.
Dengan ini saya telah membuat print QR code menjadi bentuk keychain untuk anak sulung saya.
Saya atasi masalah shadow dan masalah sukar nak scan tadi dengan menenggelamkan warna hitam. Mula-mula saya guna teknik spray hitam dan sanding permukaan atas untuk kembalikan bahagian yang berwarna putih.
Tetapi saya tak puas hati dengan hasil akhir. Maka saya ubah lagi dengan menggunakan teknik pause iaitu menukar filament setelah mencapai paras ketinggian yang telah saya tentukan sebelum mula print.
Boleh rujuk gambar terbaru yang saya upload.

Akhirnya berhasil menggunakan teknik print secara tenggelam.

Dua yang paling atas menggunakan teknik spray dan sanding bahagian.
Yang ketiga dibuat dengan menggunakan teknik biasa iaitu “teknik pause print”. Menukar filament selepas ianya berhenti dalam ketinggian tertentu, yang telah saya set sebelum mula print.
Bawah sekali QR code asal.

Kesemua yang di print tadi boleh di scan menggunakan QR code reader.
BUAT KOD QR PERBANKAN BOLEH KE?
Tadi ada yang tanya kalau buat QR code untuk banking boleh ke guna cara ini?
Jawapan saya “boleh” selagi hasil print sama dan tidak berubah dari bentuk petak QR code yang asal.

Boleh scan QR code ini menggunakan QR code scanner telefon anda untuk tahu lebih lanjut.
Terima kasih semua sebab banyak membantu pada hari ini. InsyaAllah info-info lebih berkenaan teknik dan kelebihan berkaitan 3D print saya akan kongsikan lagi di masa-masa yang akan datang bersama konsep idea yang berbeza.
Mungkin tools, mungkin barang hiasan, mungkin alat ganti kegunaan harian di rumah.
InsyaAllah, semoga apa yang saya kongsikan ini boleh menjadi salah satu perkara yang boleh membawa manfaat kepada kalian yang memerlukannya. Terima kasih.
Sementara itu, di ruangan komen ramai yang berkongsikan pendapat dan mengucapkan syabas kepada beliau atas usahanya yang tidak berputus asa untuk belajar.
Walaupun, pada mulanya beliau buat hanya sebagai hobi dan suka-suka untuk permudahkan urusannya.

Hebatnya bapa ini. Tahniah Encik Narizam! Semoga dapat memberi inspirasi dan manfaat kepada masyarakat melalui hasil usahanya itu.
Sumber: Facebook Narizam via Tukang Apa Hari Ini


Quill City Mall KL Gembirakan Kanak-Kanak Rumah Kebajikan Sempena Quill Christmas Times

Cuti persekolahan sememangnya saat yang paling dinanti anak-anak. Mana taknya, ada banyak aktiviti menarik yang mungkin dah disusun rapi oleh ibu bapa. Tapi, bagaimana pula dengan kanak-kanak yang kurang bernasib baik di rumah kebajikan?
Cuba bayangkan kalau anak anda berada di tempat mereka. Sebak kan? Di kesempatan ini, Quill City Mall KL meraikan anak-anak yang kurang bernasib baik. Apa agaknya ya?

Kanak-kanak rumah kebajikan berseronok di Quill City Mall KL sempena Quill Christmas Times

Sempena musim perayaan Krismas, Quill City Mall KL tengah meriah dengan Quill Christmas Times yang diadakan bermula 22 November 2018 hingga 1 Januari 2019.

Pada 15 Disember 2018, seramai 80 orang kanak-kanak dari rumah kebajikan dijemput untuk datang dan bergembira di Quill Christmas Times. Quill City Mall KL sangat prihatin untuk meraikan anak-anak ini.

Dato’ Ar. Michael Ong, Pengarah Eksekutif dari Kumpulan Syarikat Quill turut memberikan goodie bags kepada mereka. Terpancar keriangan di wajah kanak-kanak dari Tiratana Welfare Society dan Ritta Home ini.
Kalau nak tahu, Quill Christmas Times di Quill City Mall KL dijadikan sebagai inisiatif salah satu tanggungjawab sosial korporat. Tujuan utama mereka adalah menderma sebanyak mungkin kepada masyarakat. Bagusnya!
Dekorasi yang memukau sempena Quill Christmas Times

Kalau pergi ke Quill City Mall KL, anda akan terpukau dengan dekorasi Krismas di sini. Sempena Quill Christmas Times, Main Atrium ditatarias mengikut tema musim perayaan. Semuanya cantik!

Elemen Krismas seperti Santa Claus, Christmas Tree, Snowman, Christmas Present Box, Christmas Bells dan lain-lain dijadikan dekorasi utama. Paling menarik, ada pokok Krismas setinggi 50 kaki yang dihiasi dengan lampu yang cantik. Fuh!

Paling best, anda boleh rasai pengalaman dalam Magical Infinity Room, Christmas Treats, Times Travel Train dan banyak lagi di Quill City Mall KL. Tengok depan mata, baru puas hati. Boleh tangkap banyak gambar.

Selain itu, banyak booth dibuka seperti Dunkin Donuts, Bean Art, Photobook Worldwide, Borders, dan lain-lain. Quill City Mall KL juga ada kedai baru iaitu AEON MaxValu Prime, Ashley Furniture Homestore, Watsons, Refash dan mini Kidzania.

Kanak-kanak dari rumah kebajikan pun terkesima bila lihat dekorasi yang ada. Anda pula macam mana? Bukan itu saja okay. Anak-anak ini juga dibawa ke tingkat 5 Quill City Mall KL. Cuba teka ada apa kat situ?
Our Sanrio Times, pameran Hello Kitty terbesar di Malaysia

Anda tahu tak pasal ni? Ada pameran Hello Kitty terbesar di Malaysia iaitu Our Sanrio Times! Pameran ini di Dewan 5, Tingkat 5, Quill City Mall KL dan dibuka bermula 24 November 2018 hingga 6 Januari 2019 dari jam 11 pagi hingga 9 malam setiap hari.

Pameran sebesar 1,500 meter persegi ini mempunyai 13 zon bertemakan Sanrio. Kanak-kanak dari rumah kebajikan ini sangat seronok bila dibawa ke pameran Our Sanrio Times ni. Orang dewasa pun suka, inikan pula kanak-kanak!

Untuk pengetahuan anda, tiket masuk ke pameran Our Sanrio Times berharga RM33 (warganegara), RM20 (warga emas & OKU) dan RM60 (bukan warganegara). Untuk kanak-kanak, hanya yang berketinggian 90 cm ke atas saja boleh masuk ya. Ingat tu.

Selepas habis meneroka pameran Our Sanrio Times, kanak-kanak ini dibawa untuk menjamu selera di Roast & Grill. Sukanya mereka dapat makan makanan yang sedap. Quill City Mall KL memang terkenal sebagai syurga makanan di KL. Fuh!
Kalau anda nak tahu, ada contest menarik untuk anda sertai sempena Quill Christmas Times. Jom tengok contest apa yang ada..
Contest Quill BIG Giveaway, boleh menang hadiah tiket penerbangan!

Dengan kerjasama AirAsia BIG Loyalty, anda patut sertai contest Quill BIG Giveaway dengan pembelian minimum RM50 dalam satu resit di mana-mana outlet Quill City Mall KL. Ada peluang untuk menang dua tiket penerbangan ke Osaka, Bali atau Pattaya tau. Cubalah!
Contest ini berlangsung sepanjang Quill Christmas Times bermula 22 November 2018 hingga 1 Januari 2019. Anda juga dapat menebus 3X BIG Points dan diskaun tambahan 50%. Ahli BIG boleh tukarkan point kepada tiket penerbangan serendah 500 BIG Points AirAsia.
Banyak lagi benda yang anda boleh tebus di Quill City Mall KL sempena Quill Christmas Times. Antaranya:

Berbelanja RM30 dan ke atas untuk menebus Baucar Tunai RM5.
Berbelanja RM50 dan ke atas untuk menebus pass Quill Christmas Treats dan Times Travel Train dalam satu pusingan.
Berbelanja RM120 dan ke atas untuk menebus Hadiah Misteri.

*Tertakluk pada terma dan syarat. Sementara stok masih ada.
Photo Contest Quill Christmas Times, jom tangkap gambar yang paling kreatif!

Tak cukup? Haa, jom sertai photo contest Quill Christmas Times ni. Ikut langkah kat bawah. Senang saja.

Tangkap gambar atau selfie dengan dekorasi Quill Christmas Times.
Cetak foto melalui Boft Photo Printing Machine di Main Atrium, Ground Floor.
Tangkap gambar yang dicetak dan muat naik gambar ke akaun Instagram anda.
Hashtag #BoftxQCMKL #QuillChristmasTimes2018
Tag Instagram Page “Boft” dan “Quill City Mall KL“
Pastikan akaun Instagram anda disetkan ke public.

5 pemenang dengan gambar paling kreatif akan memenangi Baucar Tunai Quill City Mall KL bernilai RM300.
*Tertakluk pada terma dan syarat.

Sekarang memang waktu yang tepat untuk bawa anak-anak ke Quill City Mall KL. Lebih-lebih lagi, pameran Our Sanrio Times yang memang berbaloi kalau pergi dengan keluarga. Memang menyeronokkan!

Ramai yang tak nak lepaskan peluang untuk masuk ke pameran Our Sanrio Times di Quill City Mall KL ni. Patutlah meriah. Bukan senang Sanrio nak datang Malaysia. Anda bila lagi nak pergi?
Untuk info lebih lanjut, boleh layari ke laman web Quill City Mall KL dan like Facebook Page Quill City Mall KL kat bawah ni.

Jadi, apa tunggu lagi? Jom beramai-ramai ke Quill City Mall KL. Lagi ramai, lagi meriah. Yay!


【JOM Beraya dengan Fattah Amin & Nur Fazura ❤】di Istana Hero Seorang Cinderella di Quill City Mall Kuala Lumpur

Sedar tak sedar,  Raya dah makin dekat ni, mesti abang , kakak, adik, sibuk nak “bershopping” （ノ≧∀≦）ノ
Terdapat banyak Shopping Mall kat KL, tetapi mana satu yang boleh Shop sampai Syiok gila? banyak sales, berbagai jenis kedai, parking murah giler?

Taaaraaa….. nak “shopping” mestilah pergi Quill City Mall, Kuala Lumpur (〃∀〃)~♡  Banyak Sales, berbagai jenis kedai seperti fesyen, makanan dan hiburan! （ノ≧∀≦）ノ
Oh my mama, Jom mari bershopping kat Quill City Mall, Kuala Lumpur~(✧∀✧)

Quill City Mall, Kuala Lumpur merupakan destinasi membeli-belah yang sesuai untuk keluarga dan kanak-kanak.
Sempena bulan Ramadan yang tiba ini, dari 25 Mei hingga 2 July 2017, Quill City Mall, Kuala Lumpur Main Atrium, Ground Floor menganjurkan pelancaran theme “Kasih & Cinta”.

Pada tahun ini, Quill City Mall, Kuala Lumpur mengunakan konsep “Kasih & Cinta” yang diadaptasi daripada novel yang terkenal Hero Seorang Cinderella yang kini menayang di Astro Ria/ Astro Ria HD.
Perlakon Hero Seorang Cinderella seperti Fattah Amin & Shiha Zikir juga menghadiri sesi pelancaran tersebut.
Oh my mama, Fans Fans Hero Seorang Cinderella, jangan terlepas peluang ini! Marilah beraya bersama Fattah Amin & Nur Fazura di Quill City Mall, Kuala Lumpur!

Penghiasan Quill City Mall, Kuala Lumpur juga bertemakan bagai Taman Botani Diraja, dekorasi sangat romantik dan menarik banyak pengunjung-pengunjung bergambar.

Selain dekorasi diraja yang tertarik, Quill City Mall, Kuala Lumpur juga mempunyai banyak  keistimewaan & promosi yang terhebat pada sempena ramadan ini~ Jom take a look!（ノ≧∀≦）ノ
Keistimewaan 1: FREE Sampul Duit Raya Exclusif

Wohoo~pengunjung boleh mendapat FREE sampul duit raya yang cantik jika berbelanja di Quill City Mall, Kuala Lumpur dengan RM99 dalam 2 resit terkumpul pada hari yang sama!
Keistimewaan 2: Free Limited Edition Bantal Hero Seorang Cinderella dengan gambar Fattah amin and Nur Fazura

Selain itu, pengunjung juga boleh menebus FREE limited edition Bantal Hero Seorang Cinderella jika berbelanja dengan RM199 dalam 2 resit terkumpul pada hari yang sama（ノ≧∀≦）ノ

Keistimewaan 3: Free Kasih & Cinta Love Locks

hihi, di samping sampul raya dengan bantal, pengunjung juga boleh mendapat Kasih & Cinta Love Locks ❤ hanya beberapa steps untuk menebus FREE Love Locks（ノ≧∀≦）ノ
Couple Couple boleh menulis mesej cinta di atas Love Locks dan dikunci pada Kasih & Cinta Quill Love Locks~
Tak payah berjauh-jauh ke Paris pun boleh terdapat Love Locks yang romantik (〃∀〃)~♡

Marilah membawa boyfriend & girlfriend mengunjungi Quill City Mall, Kuala Lumpur pada sempena yang romantik ini~
Langkah-langkah yang senang untuk menebus Free Kasih & Cinta Love Locks ❤ Apa awak tunggu lagi（ノ≧∀≦）ノ

Keistimewaan 4: Berbagai Jenis Booths terdapat di Main Atrium, Ground Floor
Selain itu, berbagai jenis booths terdapat di Main Atrium, Ground Floor seperti : Baju Raya, Kuih Raya dan lain lain. Jangan terlepas promosi yang terhebat ini!（ノ≧∀≦）ノ
Jangan lupa koleksi artis Prima Valet, AEON, Gajah Duduk, Ethnic Sense dan banyak lagi akan dipaparkan sempena ini.

Keistimewaan 5: Berbuka Puasa dengan Fattah Amin & Nur Fazura
Pada 11 June, anda ada berpeluang berbuka puasa dengan Fattah Amin & Nur Fazura, jangan terlepas peluang ini!

Untuk memeriahkan kempen “Raya Kasih dan Cinta” ini, Quill Group juga akan menjemput Rumah Bakti Nur Syaheera and Rumah Shifa untuk membuka puasa dan bershopping bersama-sama di Quill City Mall, Kuala Lumpur.
Keistimewaan 6: Free Parking selepas pukul 5 petang
Satu keistimewaan yang menarik ialah Free Parking disediakan mulai pukul 5 petang setiap weekday dan juga hanya RM3 pada hujung minggu!
Selain itu, banyak persembahan menarik yang berturut-turut akan dibawakan kepada pengunjung semasa sambutan ini（ノ≧∀≦）ノ

So, apa yang anda tunggu lagi! Jom “bershopping” kat Quill City Mall, Kuala Lumpur dan menikmati promosi-promosi yang terhebat dan menyaksikan  persembahan yang menarik (〃∀〃)~♡  Anda juga boleh berselfie dengan dekorasi diraja Kasih & Cinta yang cantik❤ he..he..
Quill City Mall Kuala Lumpur Website> Klik Sini
Quill City Mall Kuala Lumpur Facebook> Klik Sini
Klik sini untuk lokasi Quill City Mall Kuala Lumpur>
Google Map> Klik Sini

Waze> Klik Sini


Awas! Elak Beli Racun Semut Ini Kerana Boleh Menyebabkan Sawan

Kalau ada semut di rumah memang pening kepala dibuatnya. Baru sahaja letak air, habis dikerumuninya. Bukan sahaja di kawasan terbuka malah di kawasan tertutup juga penuh dengan semut. Adui!
Bagi mengelakkan semut berleluasa pasti pelbagai cara, ubat dan juga racun dicuba namun, pastikan anda tidak menggunakan racun semut jenis Shang Jia Ant Clean kerana bahaya untuk tubuh badan dan juga persekitaran.

Baca juga: Makin Dibunuh, Makin Banyak Semut. Rupanya Inilah Punca Sebenar…
AWAS! ELAK BELI RACUN SEMUT INI KERANA BOLEH SAWAN
Menurut Facebook rasmi milik Public Health Malaysia, racun semut itu mengandungi bahan beracun yang mampu bertahan sangat lama dalam tubuh manusia.

Racun semut jenis Shang Jia Ant Clean ini dijual secara berleluasa di pasar malam dan jualan online. Ramai yang gunakannya tanpa mengetahui bahaya produk ini kepada tubuh dan persekitaran.
Jangan main main, racun ini mengandungi bahan beracun Mirex yang sangat lama boleh berada dalam tubuh dan bersekitaran. Ia tidak mudah terurai dan masih ada kesan racun walaupun sudah bertahun lamanya.

Sebab itu bahan beracun Mirex tidak dibenarkan digunakan di Malaysia. Ada kes keracunan yang dikesan, racun masih dapat di kesan dalam tubuh selepas bertahun tahun lamanya.
Ya, yang nak dibunuh semut, tapi yang akan kena kesan racun anak anak. Elakkan menggunakan racun jenis ini untuk keselamatan bersama.
Sumber: Facebook Public Health Malaysia